ΜΟΔΑ: It’s the most wonderful time of the year – The Panhellenic Post\n29 Δεκεμβρίου 2019, 2 μήνες ago\nΤο κόκκινο είναι το χρώμα του πάθους,της ζωής , της αγάπης της γυναίκας και φυσικά των γιορτών, έτσι δεν αντιστέκεται ποτέ κανείς. Όλοι οι τόνοι του από τον πιο βαθύ μέχρι τον πιο έντονο κάνουν το στυλ σας ακαταμάχητο τις γιορτές.Δεν χρειάζεται να φορέσετε την Άρτα και τα Γιάννενα για να είστε λαμπερές και εντυπωσιακές στο ρεβεγιόν της Πρωτοχρονιάς.\nΑυτό που πραγματικά χρειάζεται είναι μερικές γιορτινές λεπτομέρειες ή ένα εντυπωσιακό κομμάτι, που θα κάνει τη διαφορά.\nΈνα κόκκινο φόρεμα ή ένα κόκκινο σακάκι, μια όμορφη ολόσωμη φόρμα, μερικά αξεσουάρ και γρήγορα θα έχετε ένα όμορφο και γιορτινό look.\nΤο φόρεμα μπορεί να είναι μακρύ , midi ή mini, μπορεί να έχει δαντέλα .\nΤο κόκκινο επειδή τραβάει την προσοχή τα αξεσουάρ δεν πρέπει να είναι υπερβολικά.\nΜπορείτε να επιλέξετε διακριτικά σκουλαρίκια ή δαχτυλίδια σε χρυσό. Βάλτε τις γόβες σας , το λαμπερό σας χαμόγελο και κερδίστε τις εντυπώσεις! Καλή Πρωτοχρονιά!


ΚΑΘΕΣΤΩΣ ΒΟΡΕΙΑΣ ΚΟΡΕΑΣ ΕΠΙΒΑΛΛΕΙ Ο ΚΟΥΛΗΣ!!! ΠΟΙΝΙΚΟ ΑΔΙΚΗΜΑ Η ΚΑΤΑΘΕΣΗ ΔΗΜΟΣΙΟΥ ΥΠΑΛΛΗΛΟΥ ΣΕ ΒΑΡΟΣ ΤΟΥ ΚΡΑΤΟΥΣ - Ξυπνήστε ρε\nΚΑΘΕΣΤΩΣ ΒΟΡΕΙΑΣ ΚΟΡΕΑΣ ΕΠΙΒΑΛΛΕΙ Ο ΚΟΥΛΗΣ!!! ΠΟΙΝΙΚΟ ΑΔΙΚΗΜΑ Η ΚΑΤΑΘΕΣΗ ΔΗΜΟΣΙΟΥ ΥΠΑΛΛΗΛΟΥ ΣΕ ΒΑΡΟΣ ΤΟΥ ΚΡΑΤΟΥΣ\nΑΥΤΟΣ, Ο ΑΦΟΡΙΣΜΕΝΟΣ, ΔΕΝ ΕΧΕΙ ΑΠΛΑ ΤΡΕΛΛΑΘΕΙ, ΕΙΝΑΙ ΚΥΡΙΕΥΜΕΝΟΣ ΑΠΟ ΔΑΙΜΟΝΙΑ...\nΕΜΕΙΣ ΟΛΟΙ, ΜΗΠΩΣ ΕΙΜΑΣΤΕ ΛΟΓΙΚΟΙ ΠΟΥ ΑΚΟΜΗ ΤΟΝ ΑΝΕΧΟΜΑΣΤΕ;;;; (ΡΗΤΟΡΙΚΟΝ ΤΟ ΕΡΩΤΗΜΑ...)\nΣας θυμίζω την εποχή που ήταν υπουργός εσωτερικών (γύρω στο 2015), μας είχε πάει 2,000 χρόνια πριν το Ρωμαϊκό Δίκαιο. Εάν κάποιος Δημόσιος Υπάλληλος κατηγορούνταν για το οτιδήποτε (π.χ., δεν πλήρωσε τα κοινόχρηστά του), έφευγε σε διαθεσιμότητα μέχρι να αποδείξει ότι δεν είναι ελέφαντας...\nΑυτό το πολιτικό και βιολογικό όργιο το εκλέξανε για να μας κυβερνήσει ... ΝΤΡΟΠΗ ΣΕ ΟΛΟΥΣ ΜΑΣ...!!!\nΚΑΘΕΣΤΩΣ ΒΟΡΕΙΑΣ ΚΟΡΕΑΣ ΕΠΙΒΑΛΛΕΙ Ο ΚΟΥΛΗΣ!!! ΠΟΙΝΙΚΟ ΑΔΙΚΗΜΑ Η ΚΑΤΑΘΕΣΗ ΔΗΜΟΣΙΟΥ ΥΠΑΛΛΗΛΟΥ ΣΕ ΒΑΡΟΣ ΤΟΥ ΚΡΑΤΟΥΣ; ΕΓΚΥΚΛΙΟΣ ΑΠΑΓΟΡΕΥΕΙ ΤΙΣ ΚΑΤΑΘΕΣΕΙΣ ΠΑΡΑ ΜΟΝΟ ΑΝ ΕΙΝΑΙ ΓΙΑ ΣΤΗΡΙΞΗ ΤΟΥ ΔΗΜΟΣΙΟΥ\nΕγκύκλιος που στάλθηκε από το Γραφείο Νομικού Συμβούλου του Κράτους την Δευτέρα 1 Ιούνη απαγορεύει στους Δημόσιους Υπαλλήλους του υπουργείου Μετανάστευσης και Ασύλου να καταθέτουν ενόρκως σε δίκες σε βάρος του Δημοσίου και τους απειλεί υποστηρίζοντας ότι συνιστά πειθαρχικό παράπτωμα και ποινικό αδίκημα…\nΟ Δημόσιος Υπάλληλος μπορεί να καταθέτει μόνο για να στηρίξει τους ισχυρισμούς του Δημοσίου και αυτό «κατόπιν συνεννόησης με τον αρμόδιο χειριστή της υπόθεσης».\nΤην εγκύκλιο έφερε στη δημοσιότητα με ανάρτησή του ο βουλευτής του ΣΥΡΙΖΑ, Χριστόφορος Βερναρδάκης, ο οποίος κάνει λόγο για «καθεστώς εκτροπής».\nΣτο σχόλιό του στο Facebook αναγράφει: «Υπάρχει πλέον και με τη βούλα “καθεστώς εκτροπής” μέσα στο Δημόσιο. Η χθεσινή εγκύκλιος του Νομικού Συμβούλου του Κράτους στο Υπουργείο Μετανάστευσης και Ασύλου διατάζει τους υπαλλήλους του να μην προσέρχονται ως μάρτυρες σε δίκες που το δημόσιο εγκαλείται για παράνομες πράξεις, διαφορετικά θα διώκονται πειθαρχικά. Η πρωτοφανής εγκύκλιος, μνημείο καταστρατήγησης της ελευθερίας της Δικαιοσύνης, επιτομή της συγκάλυψης κάθε έκνομης πράξης εκ μέρους του Κράτους, δεν πρέπει να έχει προηγούμενο ούτε και στα χρόνια της χούντας. Τα υπόλοιπα αύριο…»\nΙδιαίτερη εντύπωση προκαλεί το γεγονός ότι στην εγκύκλιο δεν αναφέρονται, φυσικά, συγκεκριμένες διατάξεις νόμων πάνω στις οποίες στηρίζεται η κυβερνητική επιχειρηματολογία περί παραπτωμάτων και ποινικού αδικήματος στις περιπτώσεις ενόρκων καταθέσεων δημοσίων υπαλλήλων σε δίκες. Αν κληθεί να καταθέσει τι προτείνει το Γραφείο Νομικού Συμβούλου του Κράτους; Να αρνηθεί να παρουσιαστεί στο δικαστήριο; Να καταθέσει, ενάντια στη συνείδησή του, αυτά που θα έχει προσυμφωνήσει με το Νομικό Σύμβουλο; Να ψευδομαρτυρήσει;\nΑΔΕΔΥ: Να ανακληθεί η αντισυγματική εγκύκλιος\nΝα ανακληθεί άμεσα η εγκύκλιος του Νομικού Συμβουλίου του Κράτους που απαγορεύει στους δημοσίους υπαλλήλους να καταθέτουν ως μάρτυρες σε δίκες, στις οποίες το Δημόσιο κατηγορείται για παράνομες πράξεις, ζητά με ανακοίνωση της, η ΑΔΕΔΥ και σημειώνει: Χωρίς να επικαλείται καμιά διάταξη Νόμου και κανένα άρθρο του Δημοσιοϋπαλληλικού Κώδικα «απειλεί» με πειθαρχικές και ποινικές διώξεις τους υπαλλήλους που θα καταθέσουν και χαρακτηριστικά αναφέρει: «… Η ένορκη κατάθεση υπέρ των αντιδίκων και εις βάρος των συμφερόντων του ελληνικού δημοσίου, σε δίκες με διάδικο το ελληνικό δημόσιο, συνιστά πειθαρχικό παράπτωμα και ποινικό αδίκημα»!\nΟι Δημόσιοι Υπάλληλοι, όπως και όλοι οι Έλληνες πολίτες, έχουν εκ του Συντάγματος υποχρέωση μαρτυρίας και αληθείας ενώπιον της δικαιοσύνης.Ύστερα από τα παραπάνω, η Εκτελεστική Επιτροπή της Α.Δ.Ε.Δ.Υ. θεωρεί τη συγκεκριμένη εγκύκλιο αντισυνταγματική, αυθαίρετη και απαράδεκτη και καλεί το Νομικό Συμβούλιο του Κράτους, στο όνομα του οποίου υπογράφεται, να τη αποδοκιμάσει και την κυβέρνηση να την ανακαλέσει άμεσα».


Ήρεμος και πεπεισμένος ο Β. Κοσμόπουλος ότι ο συνδυασμός του θα περάσει στο δεύτερο γύρο των εκλογών - Kalamata Journal\nΣάββατο, 25 Μαϊος 2019 04:22\nΉρεμος και πεπεισμένος ο Β. Κοσμόπουλος ότι ο συνδυασμός του θα περάσει στο δεύτερο γύρο των εκλογών\nΠΡΟΕΚΛΟΓΙΚΗ ΣΥΓΚΕΝΤΡΩΣΗ ΣΤΗΝ ΚΕΝΤΡΙΚΗ ΠΛΑΤΕΙΑ\nΌτι οι εκλογές της Κυριακής αποτελούν το πρώτο μεγάλο σταθμό στην πορεία του συνδυασμού του, τόνισε από το προεκλογικό βήμα, χθες το βράδυ, στην κεντρική πλατεία της Καλαμάτας, ο υποψήφιος δήμαρχος, επικεφαλής του συνδυασμού “Καλαμάτα Μπροστά”, Βασίλης Κοσμόπουλος. Έδειξε λοιπόν πεπεισμένος ότι ο συνδυασμός του την Κυριακή θα περάσει στο δεύτερο γύρο των εκλογών και θα τις κερδίσει ώστε να ξεκινήσει την προσπάθεια για την αναγέννηση του Δήμου, όπως τόνισε ο Βασίλης Κοσμόπουλος. Το κλίμα στη συγκέντρωση που πραγματοποιήθηκε επί της κεντρικής πλατείας, μπροστά από το προεκλογικό περίπτερο του συνδυασμού, ήταν αισιόδοξο, ήρεμο, ήσυχο…\nΓιάννης Χριστόπουλος, Γωγώ Βασιλάκη, ο πρώην δήμαρχος Γιώργος Κουτσούλης και ο Τάκης Νινιός\nΠάντως και αυτή τη φορά ο Βασίλης Κοσμόπουλος μίλησε για “επιγόνους” της απερχόμενης δημοτικής αρχής, που δεν μπορούν να βάλουν το Δήμο σε πορεία αναγέννησης, ενώ κατέκρινε την “παραχολογία” των τελευταίων ημερών, σημειώνοντας ότι ο δικός του συνδυασμός δεν θα πλειοδοτήσει σε παροχές της τελευταίας στιγμής, οι οποίες αποκαλύπτουν πανικό.\nΟλόκληρος ο λόγος του Βασίλη Κοσμόπουλο έχει ως εξής:\n“Η μεγάλη αυτή συγκέντρωση με γεμίζει δύναμη και είναι ο προάγγελος της μεγάλης νίκης του συνδυασμού μας και του Καλαματιανού λαού την επόμενη Κυριακή στις 26 ΜΑΪΟΥ .\nΜε τη σημερινή μας συγκέντρωση , μπαίνουμε ουσιαστικά στην τελική ευθεία των φετινών Δημοτικών Εκλογών . Το ωραίο ταξίδι που ξεκινήσαμε μαζί πριν από μερικούς μήνες, ως αδέσμευτος, πολυσυλλεκτικός και αμιγώς αυτοδιοικητικός συνδυασμός, με σκοπό να παρουσιάσουμε τη δική μας διαφορετική πρόταση για την αναγέννηση του Δήμου της Καλαμάτας μας , φτάνει στον πρώτο του μεγάλο σταθμό .\nΗ προσπάθειά μας αυτή ευτύχισε να έχει μεγάλη αποδοχή από του συνδημότες μας και τη στήριξη όλων σας . Έχουμε γίνει το πλειοψηφικό ρεύμα που μπορεί να ανατρέψει το δημοτικό κατεστημένο των τελευταίων χρόνων .\nΣας καλώ όλους σε μια μεγάλη φυγή προς τα εμπρός γιατί :\n- Σε ΠΟΛΙΤΙΣΤΙΚΕΣ - ΑΘΛΗΤΙΚΕΣ ΔΡΑΣΕΙΣ που απολαμβάνουν όσο το δυνατόν περισσότεροι πολίτες\n- Σε ΣΤΗΡΙΞΗ της ΤΟΠΙΚΗΣ ΠΟΛΙΤΙΣΤΙΚΗΣ ΠΑΡΑΓΩΓΗΣ η οποία με συνέπεια και καινοτόμες δράσεις μπορεί να αναδείξει την μοναδικότητα της ταυτότητας της πόλης.\n- Σε ΓΕΙΤΟΝΙΕΣ φροντισμένες και καθαρές\n- Σε ΑΝΘΡΩΠΙΝΗ και ΕΞΩΣΤΡΕΦΗ ΠΟΛΗ που βάζει πρώτα το δημότη\n- Σε ΠΟΛΗ ΑΝΑΠΤΥΞΗΣ που δίνει πνοή στην τοπική οικονομία για νέες θέσεις εργασίας και ενισχύει τους νέους επιχειρηματίες με απαλλαγή δημοτικών τελών για μια τριετία.\n- Σε ίδρυση ΓΡΑΦΕΙΟΥ ΑΓΡΟΤΙΚΗΣ ΠΟΛΙΤΙΚΗΣ που θα στηρίζει την πρωτογενή και δευτερογενή παραγωγή.\n- Σε ΑΛΛΗΛΕΓΓΥΗ και ΙΣΗ ΑΝΤΙΜΕΤΩΠΙΣΗ όλων των δημοτών. Σε ένα δήμο που δεν αφήνει κανένα χωριό, καμιά γειτονιά και κανένα δημότη στην τύχη του.\n- Σε ΣΥΜΜΕΤΟΧΙΚΗ ΔΙΟΙΚΗΣΗ ,με Δημοτικό Συμβούλιο που διαβουλεύεται, με δημότες που έχουν λόγο και με εθελοντές που εμπνέονται και κινητοποιούνται από τη Δημοτική Αρχή.\n- Δεν θα πλειοδοτήσουμε σε παροχές της τελευταίας στιγμής που δείχνουν πανικό. Ότι είχαμε να πούμε το αναφέρουμε στο πρόγραμμά μας.\nΗ πόλη μας χρειάζεται σήμερα μία έφοδο προς το μέλλον. Ποιος με ποιους και με ποιόν τρόπο μπορεί να το επιτύχει αυτό ?\nΜπορεί να το κάνει μόνο ένας δήμαρχος που ενώνει διαφορετικές παρατάξεις και κινήσεις, που συσπειρώνει πολίτες διαφορετικών αποχρώσεων και απόψεων , αποδεδειγμένα ικανός και έμπειρος.\nΌλοι εμείς θα αλλάξουμε την πόλη , να γίνει εξωστρεφής και δυναμική.\nΕμείς δεν περιμέναμε τον «Κλεισθένη» και την απλή αναλογική για να ανακαλύψουμε όψιμα την αξία της συνεννόησης και της συναίνεσης. Έχουμε αποδείξει έμπρακτα πως ξέρουμε να συνεργαζόμαστε.\nΉρθε η ώρα για ένα Δήμο ανθρωποκεντρικό , που πρέπει να μπορεί να είναι δίπλα στο δημότη , να δίνει λύσεις στα προβλήματά του και να του παρέχει την κάθε δυνατή βοήθεια . Ένα Δήμο με προοπτική , σύγχρονο , δυνατό , αναγεννημένο . Γιατί η αναγέννηση του Δήμου μας είναι μονόδρομος για το μέλλον και την ανάπτυξη της Καλαμάτας μας και της ευρύτερης περιοχής της .\nΕΜΠΡΟΣ να επιτρέψουμε στη μαγεία του δήμου μας να μας συνεπάρει και με σκληρή δουλειά να πάμε όλοι και όλες μαζί την ΚΑΛΑΜΑΤΑ ΜΠΡΟΣΤΑ”.\nΠερισσότερα σε αυτή την κατηγορία: « Αλειφέρη για συνυποψηφίους της: Παροχολούν για να εξαγοράσουν ψήφους Πρώτη εικόνα από την εκλογική μάχη για το Δήμο Καλαμάτας »


KEF LS50 - SOUND VISION\nΚυριακή, 19 Μαΐου 2013 15:20\nΤΟ ΧΡΕΙΑΖΟΜΑΣΤΑΝ. EΝΑ ΤΕΧΝΟΛΟΓΙΚΑ ΕΞΕΛΙΓΜΕΝΟ ΗΧΕΙΟ, ΜΕ ΗΧΟ, ΧΑΜΗΛΗ ΤΙΜΗ ΚΑΙ ΘΡΥΛΙΚΗ ΑΥΡΑ.\nΚαλά, πόσες φορές θα γιορτάσει η KEF τα 50 χρόνια της; Αυτή ήταν η συνήθης ερώτηση κατά τα αποκαλυπτήρια του νέου της ηχείου στην Έκθεση του Μονάχου, αλλά και αργότερα, σε άλλες παρουσιάσεις.\nΟι άνθρωποι της ΚΕF στην ερώτηση αυτή χαμογελούσαν με νόημα… λέγοντας ότι το LS50 είναι η «τελευταία» γιορτή μας για τα 50χρονα. Πιστεύουν τόσο πολύ σε αυτό το ηχείο, που μερικές εβδομάδες μετά την κυκλοφορία του απλώς εξαφανίστηκε από την αγορά, η ζήτηση κορυφώθηκε και οι παραγγελίες από Αυστραλία μέχρι Νότια Αφρική ακόμη πέφτουν βροχή. Στην Ελλάδα τα πρώτα ζευγάρια που ήρθαν εξαφανίστηκαν και η λίστα της αναμονής τώρα αυξάνεται.\nΗ KEF έχει τιμήσει όλα αυτά τα χρόνια την υψηλή πιστότητα με το παραπάνω, όχι μόνο ως εμπορική εταιρεία, αλλά και ως Κέντρο Έρευνας, αναπτύσσοντας ουκ ολίγες πατέντες στο χώρο της ηλεκτροακουστικής. Από την αρχή της ιστορίας της χρησιμοποιούσε όργανα -αν δεν υπήρχαν, τα έφτιαχνε-, εργαλεία ανάλυσης, μελέτες ακουστικής, επιστημονικά συγγράμματα και πολλούς μηχανικούς, μερικούς από τους οποίους είχα την τιμή να γνωρίσω.\nΑπό τις πρώτες δημιουργίες του Raymond Cooke -που αναφέρονται στο πανέμορφο βιβλίο των Ken Kessler και Dr. Andrew Watson για τα 50χρονα της KEF, το οποίο κοσμεί τον τελευταίο καιρό τη βιβλιοθήκη μου- μέχρι το Blade, η εταιρεία αυτή έχει τη δική της άποψη για τον ήχο. Ποτέ δεν έπαψε να βελτιώνει τα έργα της, αν και το ήξερε από την πρώτη στιγμή ότι αυτά επηρεάζονται σημαντικά από το χώρο μέσα στον οποίο πρόκειται να βρεθούν.\nΠοτέ ένας κατασκευαστής ηχείων δεν μπορεί να προβλέψει το χώρο που θα «παίξει» το ηχείο του, και αυτό θα είναι πάντα ο αδύνατος κρίκος της αλυσίδας. Πάντα η KEF ήταν μια τεχνική εταιρεία ηχείων με γνώσεις, εμπειρία και αποτέλεσμα. Δεν προσπάθησε να απομονωθεί στο high end επίπεδο και είχε πάντοτε στους καταλόγους της από φθηνά έως πολύ ακριβά ηχεία.\nΌλα επιπέδου. Η μεγαλύτερη, για μένα, δημιουργία της KEF είναι αδιαμφισβήτητα το Uni-Q, αυτό το ομοαξονικό μεγάφωνο που από τις αρχές της δεκαετίας του ’90 χαρακτηρίζει την ιστορία της εταιρείας. Μια κρίσιμη ισορροπία -ένα πάντρεμα- μιντ-γούφερ και τουίτερ.\nΜια σημειακή πηγή, ένα μεγάφωνο μοναδικής αρχιτεκτονικής, για το οποίο δημιούργησαν πρωτοποριακή ανάρτηση, ειδικό κυματοδηγό σχήματος «μανταρινιού» (Τangerine), με τελικό σκοπό το χωρίς περιορισμούς τονικό εύρος. Η ΚΕF «ψάχθηκε» πολύ με τα υλικά των μεμβρανών των τουίτερ, χρησιμοποίησε κράματα αλουμινίου, ενώ για τους κώνους του γούφερ πρωταγωνίστησε το μαγνήσιο.\nΟ κατασκευαστής πειραματίστηκε με αυτά τα υλικά, ώστε να επιτύχει ταυτόχρονα υψηλή απόσβεση και χαμηλή μάζα, κάτι που είναι σημαντικό σε ένα καλό μεγάφωνο. Στο Uni-Q έχουμε δύο μεγάφωνα σε ένα.\nΠώς θα ήταν, λοιπόν, δυνατόν η KEF τα 50 χρόνια της να μην τα γιορτάσει με ένα ηχείο βασισμένο στο μεγάφωνο Uni-Q, και αυτό είναι το LS50 της δοκιμής. Όλα τα άλλα, ότι είναι ο διάδοχος του LS3/5a, του θρυλικού ηχείου μόνιτορ του BBC, ένα από τα πιο επιτυχημένα μικρά ηχεία στον κόσμο, που έχει ακόμη χιλιάδες μανιώδεις υποστηρικτές, δεν είναι τίποτε άλλο από άφθονο marketing.\nΤο ζητούμενο είναι κατά πόσο αυτό το ζευγάρι των μικρών σε όγκο ηχείων παίζει τόσο πολύ καλά; Η απάντηση βρίσκεται στην εξέλιξη της τεχνολογίας. Σήμερα οι κατασκευαστές, ακόμα και εμείς με τα PC μας, έχουν τόσο δυνατούς υπολογιστές, που μπορούν να μελετήσουν, να αναλύσουν και να δώσουν απαντήσεις σε ερωτήματα σχεδιασμού μιας καμπίνας, αφού μπορούν να πραγματοποιήσουν Γρήγορου Μετασχηματισμού Fourier (FFT) αναλύσεις.\nΤα στοιχεία αυτά είναι απαραίτητα στο σχεδιασμό ενός ηχείου. Με αυτόν τον τρόπο εντοπίζουμε τα προβλήματα των ηχείων και τα βελτιώνουμε, κάτι που σίγουρα δεν μπορούμε να κάνουμε με το αυτί. Ειδικά σε ηχεία βάσης, όπως το LS50, όπου τα μπάσα μπορεί να είναι περιορισμένα ή τα μεσαία πιο ευαίσθητα από το υπόλοιπο φάσμα. Βέβαια, κανένα πρόγραμμα υπολογιστή δεν μπορεί να παραβιάσει τους νόμους της Φυσικής, αλλά μπορεί να πιέσει ακόμα περισσότερο τα όρια.\nΣτο LS50 έγιναν πολλές μελέτες σχετικά με τις διαθλάσεις των ηχοκυμάτων στην πρόσοψη του ηχείου, το σχεδιασμό του κροσόβερ, αλλά και την οπή ανάκλασης των μπάσων. Ύστερα από αυτές, η KEF για το LS50 ανέπτυξε πολλές πατέντες.\nΓια την καμπίνα χρησιμοποιήθηκε ξύλο, που επιστρώθηκε με ένα πολυστρωματικό υλικό, το οποίο με ειδική επεξεργασία συγκόλλησης γίνεται «ένα». Η μπάφλα είναι καμπύλη και καθόλου ευθύγραμμη, για καλύτερη απόκριση ακόμα και εκτός άξονα. Η υψηλή μηχανολογική αξία του ηχείου συνεχίζεται. Η μπάφλα είναι συνδεδεμένη με το υπόλοιπο σώμα του ηχείου με τέσσερις βίδες μεγάλης διαμέτρου, που διέρχονται μέχρι το πίσω μέρος.\nΜετά την αφαίρεσή τους εντοπίζουμε πως υπάρχουν δύο εγκάρσιες ενισχύσεις στο εσωτερικό (θυμίζει το Μatrix της B&W), κάτι σαν σταυρός που δημιουργούν τέσσερις τομείς, τρεις από τους οποίους είναι γεμάτοι με αφρώδες υλικό πολυουρεθάνης μεσαίας πυκνότητας. Αυτή η κατασκευή είναι επίσης απόρροια των μηχανικών της KEF, ώστε να ελέγξουν και να διορθώσουν τις συνέπειες που επιφέρουν χρωματισμό στον ήχο, που οφείλεται κυρίως στη διάθλαση της πρόσοψης (μπάφλας) από δονήσεις που παράγονται από το μεγάφωνο προς την καμπίνα.\nΈτσι, έχουμε μια λύση αρκετά πρωτότυπη, παρεμβάλλοντας υλικά υψηλής μηχανικής αντοχής και χαμηλής ακαμψίας μεταξύ της πρόσοψης, των δύο εσωτερικών ενισχύσεων και του μεγαφώνου. Αυτή η δομή, σύμφωνα με τους ανθρώπους της KEF, μειώνει τους κραδασμούς περίπου κατά 23dΒ. Το κροσόβερ αναπτύσσεται σε δύο πλακέτες. Αυτές είναι τοποθετημένες μακριά η μία από την άλλη, ώστε να μην αλληλοεπηρεάζονται, ειδικά τα πηνία τους. Τα ηχεία παρέχουν μόνο ένα σετ ακροδεκτών ηχείων και η οπή ανάκλασης των μπάσων βρίσκεται ψηλά στην πίσω όψη. Αυτή δεν έχει σταθερή διάμετρο.\nΗ KEF την ονομάζει «Elliptical flexible port» και τέτοια είναι. Το σχήμα του σωλήνα της οπής bass reflex στις άκρες έχει ελλειπτικό σχήμα, το κέντρο είναι στρογγυλό και σημαντικά πιο στενό, ενώ είναι μικρού μήκους. Η γεωμετρία του σωλήνα είναι μελετημένη με προσομοίωση φυσικών συστημάτων με τη μέθοδο των πεπερασμένων στοιχείων.\nΟι μηχανικοί της KEF έχουν επενδύσει την εσωτερική επιφάνεια του κεντρικού τμήματος του σωλήνα με μαλακό, αφρώδες υλικό, για να ελαχιστοποιηθούν οι ανακλάσεις περίπου κατά 15dB σε σχέση με έναν απλό πλαστικό σωλήνα. Μάλιστα, αν είστε παρατηρητικοί, μπορείτε να δείτε τις «συσπάσεις» του σωλήνα, που οφείλονται στο υλικό των τοιχωμάτων, αν οδηγήσετε το ηχείο με συχνότητες κοντά τα 50Ηz.\nΗ όλη αρχιτεκτονική του ηχείου έχει ως στόχο τη γρήγορη απόσβεση, και πράγματι το καταφέρνει. Για τελευταίο αφήσαμε το μεγάφωνο, το Uni-Q, που έχει απόχρωση ροζ χρυσού, που είναι τόσο της μόδας στη μακρινή Ανατολή, όπου και κατασκευάζεται το ηχείο.\nΠρόκειται για την τελευταία γενιά Uni-Q ομοαξονικού μεγαφώνου, που είναι βελτιστοποιημένο για σωστή διασπορά. Υπάρχουν αυλακώσεις τύπου Ζ-flex στην ανάρτηση και μεγάλοι αεραγωγοί κάτω από την αράχνη.\nΑν και τα ηχεία παρουσιάζονται ως near field μόνιτορ, αυτά είναι και μπορούν να χρησιμοποιηθούν ως ηχεία κανονικής «ανοιχτής» ακρόασης. Τα τοποθετήσαμε σε βάσεις, είναι αμαρτία να τοποθετηθούν σε ράφια βιβλιοθήκης, εμπρός από τη θέση ακρόασης, και όλα ήταν έτοιμα για το ταξίδι.\nΟ ήχος τους είναι μουσικότατος, παρόλο το μικρό τους μέγεθος, πραγματικό κατόρθωμα για την KEF. Tα αυθεντικά όργανα παρουσιάζονται με φυσικότητα, ενώ λαμβάνουμε μια εκτεταμένη κάλυψη του ηχητικού φάσματος. Διαχειρίζονται με μαεστρία ακόμα και ενισχυτές υψηλής ισχύος, αν και έχουν ευαισθησία 85dB (μέτρηση εργαστηρίου) και δημιουργούν ένα υπέροχο στερεοφωνικό πεδίο στο χώρο ακρόασης. Τοποθετώντας κορυφαίες ηχογραφήσεις στο player, εισέπραξα μοναδικές στιγμές.\nΟ ήχος τους είναι φυσικός, ελκυστικός σε ό,τι είδος μουσικής κι αν κληθούν να αναπαραγάγουν. Το ηχόχρωμά τους ευχάριστο και ισορροπημένο, ακόμα και εκτός άξονα, με καλά τελειώματα των μουσικών φράσεων. Σε κλασική μουσική έχουμε σωστές βάσεις, εκπληκτικά σταθερές χαμηλές συχνότητες και εκλεπτυσμένη περιγραφή. Ακρίβεια περιγράμματος της ορχήστρας και των χρωμάτων της, γεγονός που δείχνει την επιτυχημένη χρήση του μεγαφώνου Uni-Q ως σημειακής πηγής.\nO χαρακτήρας τους είναι ευγενικός, συναισθηματικός και μεγάλος, με πληρότητα και ουσία. Δε λείπει η ισορροπία. Τα χαμηλά σε λογικές ποσότητες είναι διαχωρίσιμα, όμως δε συμβαίνει το ίδιο όταν αυτά είναι σύνθετα σε πληροφορία. Είναι πραγματικά μεγάλη η προσπάθεια που έκανε η KEF να φέρει στο φως το LS50 και μαζί του να ξαναφέρει στη μόδα το θρυλικό LS3/5a.\nΟ ήχος του νέου είναι κατά πολλές φορές καλύτερος από του γοητευτικού «παππού», αφού χρησιμοποιεί την τεχνολογία του 2012, και μάλιστα με πρωτοποριακές ιδέες και υλικά. Μεγάλο του ατού η χαμηλή τιμή του LS50, αλλά και ο πλούσιος σε δυναμικά και λεπτομέρειες ήχος του.\nΜικρή ευκρίνεια στα σύνθετα χαμηλά\nΈνα ηχείο που πάει να γίνει best-seller στην παγκόσμια αγορά. Αποδεικνύει ότι υπάρχει τεχνολογική εξέλιξη στην ηλεκτροακουστική και στα υλικά «κίνησης του αέρα». Αν το εντοπίσετε, αγοράστε το. Πού ξέρετε; Ίσως κάποτε να γίνει τόσο συλλεκτικό όσο το LS3/5 του BBC.\nΕΙΔΟΣ: Ηχείο βάσης, δύο δρόμων, ομοαξονικού μεγαφώνου τύπου bass reflex\nΜΕΓΑΦΩΝΟ: 1xUni-Q διαμέτρου 13 εκ. (το τουίτερ είναι 2,5 εκ.)\nΑΠΟΚΡΙΣΗ ΣΥΧΝΟΤΗΤΩΝ: 47Ηz-45kHz (-6dB) ή 79Ηz-28kHz (±3dB)\nΣΥΧΝΟΤΗΤΑ ΚΡΟΣ: 2,2kHz\nΑΝΤΟΧΗ ΙΣΧΥΟΣ: 25-100W\nΕΜΠΕΔΗΣΗ: 8Ω (ελάχιστη 3,2Ω)\nΔΙΑΣΤΑΣΕΙΣ: 302x200x278 χλστ.\nΒΑΡΟΣ: 7,2 κιλά\nΤΙΜΗ: 999 ευρώ\nMagnat Humidor: Με φινίρισμα θήκης πούρων\nKEF Kube12b, Kube10b και Kube8b: Tρία sub\nKEF LS50 Wireless Nocturne: Ειδική έκδοση\nTannoy Legacy Eaton: Old speakers are back\nΠερισσότερα σε αυτή την κατηγορία: « Sonus Faber Toy Dynaudio Focus 160 »


Ε Μ ΠΡΟ Σ... για Ανάπτυξη !: Αμαλία Μεγαπάνου: Η δική μας πρώτη Κυρία\nΔυσκολεύουν τα πράγματα όταν χρειάζεται κάποιος να αποχαιρετήσει την Αμαλία Μεγαπάνου. Εκείνο που επιμένουν, θα επιμείνουν οι περισσότεροι, είναι ότι υπήρξε για χρόνια η κυρία Καραμανλή που συναγωνίστηκε σε κομψότητα την Τζάκι Κένεντι, φωτίζοντας με την ελληνική φινέτσα της τον Λευκό Οίκο...\nΌσοι βιβλιόφιλοι θα μιλήσουν για την τολμηρή και σεμνή συγγραφέα Αμαλία. Θα θυμηθούν τα «Κεντήματα», «Το μαύρο ταξί», την «Ξύπνια χελώνα» και τον «Διάλογο με την Άννα» όπου η Άννα είναι μια πόρνη.\nΜα έτσι κι αλλιώς θα συγκλίνουν οι πάντες στον χαρακτηρισμό: η πρώτη κυρία. Ιδιαίτερα ευφυής, πανέμορφη, φινετσάτη κι αριστοκρατική, εξαιρετικά καλλιεργημένη, με χιούμορ, περήφανη, δυναμική, ασυμβίβαστη και ταυτοχρόνως σεμνή, υπήρξε και έπραττε όπως εκείνη γνώριζε και καθόριζε, δεν θορυβούσε ποτέ, υπέδειξε έναν τρόπο ζωής.\nΗ Αμαλία Μεγαπάνου, το γένος Κανελλόπουλου, η πρώτη και μόνη σύζυγος Καραμανλή, μετέπειτα η συγγραφέας Μεγαπάνου, πέθανε εχθές και κηδεύεται σήμερα σε ηλικία 91 ετών.\nΑς δούμε όμως με λίγα λόγια ποια ήταν ακριβώς η Αμαλία:\nΗ Αμαλία Μεγαπάνου, το γένος Κανελλόπουλου γεννήθηκε στην Αθήνα το 1929. Είναι κόρη του Αναστάσιου Κανελλόπουλου, αδερφού του πολιτικού και φιλόσοφου Παναγιώτη Κανελλόπουλου. Το 1951 παντρεύτηκε με τον μετέπειτα πρωθυπουργό Κωνσταντίνο Καραμανλή, τον οποίο ακολούθησε και στην εξορία του στο Παρίσι, τη δεκαετία του ΄60.\nΗ σχέση τους κράτησε μέχρι το 1972, όταν αποφάσισε να πάρει διαζύγιο, εξαιτίας της δύσκολης συμβίωσής τους, την οποία παραδέχτηκε και ο ίδιος ο Καραμανλής. Με δωρεά της παραχώρησε την συλλογή του πατέρα της, Αναστάσιου Κανελλόπουλου, στο ίδρυμα «Κωνσταντίνος Καραμανλής». Στη συνέχεια, παντρεύτηκε τον μαιευτήρα Επαμεινώνδα Μεγαπάνο. Έγινε γνωστή ως συγγραφέας με το όνομα Αμαλία Μεγαπάνου.\n- «Το παιδί της μάνας μου», Libro, 1982\n- «Σχέδια από ελληνικά κεντήματα: Πρακτικός οδηγός», Μουσείο Μπενάκη, 1981\n- «Η ξύπνια χελώνα», Libro, 1983\n- «Φιλαρέτης: Ελπινίκη», Libro, 1986\n- «Έκτωρ», Libro, 1989\n- «Διάλογος με την Άννα», Libro, 1988\n- «Η γκρίζα πέτρα», Libro, 1991\n- «Το Φιρφιρί, οι Φιρφιρογέννητοι και η μεγάλη κωπηλασία», Καστανιώτης, 1992\n- «10 λεπτά», Libro, 1992\n- «Η διαφανής αμπούλα», Libro, 1993\n- «Το μαύρο ταξί», Libro, 1994\n- «Εμείς και το κουτάβι», Libro, 1994\n- «Σιμώνη», Γαβριηλίδης, 2004\n- «Πρόσωπα και άλλα κύρια ονόματα (Μυθολογικά, ιστορικά έως τον 1ο μ.Χ. αιώνα της αρχαίας ελληνικής γραμματείας)», Μουσείο Μπενάκη, 2006\nΤα χρόνια με τον Καραμανλή\nΗ Αμαλία, κόρη του φαρμακοποιού που έγινε υπάλληλος της Αγροτικής Τράπεζας Αναστάσιου Κανελλόπουλου, εκ Πατρών, ανιψιά του πολιτικού, ακαδημαϊκού, φιλοσόφου και συγγραφέα, του γνωστού και ως «Νέστωρος της πολιτικής», Παναγιώτη Κανελλόπουλου, εγγονή της αδελφής του πρωθυπουργού Δημητρίου Γούναρη, ανήκε στην ελληνική μεγαλοαστική, «αλλά με συναίσθηση υποχρέωσης στη χώρα», όπως έχει γραφτεί.\nΤεράστια η επένδυση στην παιδεία της από την οικογένεια της και παιδικά χρονιά με φόντο μεγάλες και πλούσιες βιβλιοθήκες.\n«Μετά το σχολείο έκανα και μαθήματα με την αρχαιολόγο Αθηνά Καλογεροπούλου» είχε πει σε μια απ’ τις ελάχιστες συνεντεύξεις της στο ΒΗΜΑ, «κι όταν πήγα στη Γαλλία και ήθελα να διορθώσω τα γαλλικά μου, μελετούσα αρχαίους συγγραφείς και έγραφα εκθέσεις, τις οποίες ένας καθηγητής μου διόρθωνε. Οπότε εγώ είχα διπλό όφελος. Μάθαινα και ισπανικά, αλλά όταν παντρευόταν η Σοφία τον Χουάν μού ζήτησαν να γνωρίσουν τη δασκάλα μου για να κάνει και σ’ εκείνη μάθημα. Τότε με ρώτησαν αν θέλω να κάνουμε μαζί, οπότε είπα ότι είχα αποφασίσει να σταματήσω. Και πάνε τα ισπανικά»!\nΣτα 22 της, «η εκ Πατρών καλλονή, παντρεύεται τον Σερραίο, δυναμικό, αγέρωχο πολιτικό Κωνσταντίνο Καραμανλή, που, όμως είναι απ’ τους πλέον γοητευτικούς και κομψούς νέους της εποχής, με δεκάδες κυρίες θαυμάστριές του», όπως έχει γράψει η Αλεξάνδρα Τσόλκα.\n«Εκείνος, λέγεται, κατά τη διάρκεια του φλερτ, περνούσε, ντυμένος με ολόλευκο κοστούμι, κάθε απόγευμα, κάτω από το αθηναϊκό, κομψό της μπαλκόνι για να της κλέψει ένα βλέμμα και να της τραβήξει την προσοχή, πράγμα που κατάφερε και με το παραπάνω.\n»Χρόνια αργότερα, στον στενό συνεργάτη και φίλο του, τον δημοσιογράφο και πολιτικό Τάκη Λαμπρία, ο Κωσταντίνος Καραμανλής θα απαντήσει, μοναδική φορά για τα προσωπικά του, με λόγια που θα μπουν και στο βιβλίο «Στη σκιά ενός μεγάλου» (εκδόσεις Μορφωτική Εστία και Ποταμός), πως γενικά απέφευγε το φλερτ. «Το ενδεχόμενο ν’ αποκρουσθώ με απέτρεπε από το ν’ αποτολμήσω, θα ένιωθα την άρνηση, έστω και υποκριτική, βαρύτατη προσβολή». «Η Αμαλία ήταν τόσο όμορφη όσο και αξιοπρεπής» παραδέχεται στον Τάκη Λαμπρία, ο φειδωλός πάντα σε εκμυστηρεύσεις και προσωπικούς τόνους, μεγάλος πολιτικός.\n»Είναι Ιούνιος του 1952, όταν το ζευγάρι παντρεύεται. Εκείνη, με τα ψηλά ζυγωματικά, τα λακκάκια να πλαισιώνουν τον φωτεινό χαμόγελο της, τον μακρύ λαιμό και το αρχαιοελληνικό προφίλ, φορεί ένα κλασικό νυφικό με μακρύ πέπλο στερεωμένο απαλά στα πλάγια του κεφαλιού της Νταίζη Αντωνοπούλου και κρατά μία χαριτωμένη ανθοδέσμη στα χέρια με μυγκέ. Ο Κωνσταντίνος Καραμανλής μόλις τέσσερα χρόνια αργότερα, με εκείνη και την οικογένεια της, στο πλευρό του, εκλέγεται, νεότατος, πρωθυπουργός της χώρας».\nΤα Χριστούγεννα του 1970, το διαζύγιο εμφανίστηκε στο πρωτοσέλιδο του περιοδικού «Οικογενειακός Θησαυρός» προκαλώντας τεράστιο κύμα συζήτησης. Το 1972 εκδίδεται το διαζύγιο τους. Εκείνη δε θα μιλήσει ποτέ! Για τη ζωή της, το συγγραφικό έργο που θα ακολουθήσει, τις σκέψεις της, τα χρόνια που έζησε μαζί του, τις αίτιες του χωρισμού ενός ζευγαριού που έλαμπε.\nΟ Κωνσταντίνος Καραμανλής όμως, θα πει στον Τάκη Λαμπρία που τολμά να τον ρωτήσει:\n«… Ήταν, λοιπόν, τόσο όμορφη όσο και αξιοπρεπής. Είχε δυνατό χαρακτήρα, κάπως αυταρχικό. Ίσως μάλιστα το ναυάγιο του γάμου μας να οφείλεται στο ότι είχαμε τον ίδιο χαρακτήρα… Τα ενδιαφέροντά της ήταν περισσότερο πολιτιστικά, παρά πολιτικά. Και, μολονότι ουδέποτε αναμειγνυόταν στη δημόσια ζωή, συμπαραστάθηκε με αφοσίωση στη δύσκολη σταδιοδρομία μου. Το βέβαιο είναι ότι ο χωρισμός μου με λύπησε, αν και η ευθύνη γι’ αυτόν ήταν περισσότερο δική μου».\nΟ Πέτρος Τατσόπουλος στο Fb επισήμανε ότι η Αμαλία Μεγαπάνου ήταν 22 χρόνια μικρότερη από τον Κωνσταντίνο Καραμανλή, αλλά «έφυγε» ακριβώς στην ίδια ηλικία (91) που «έφυγε» κι εκείνος.\nΕτικέτες Αμαλία Μεγαπάνου, Εθνάρχης, Θάνατος


Το Εβδομαδιαίο πρόγραμμα δρομολογίων Κινητής Αστυνομικής Μονάδας στο Ν. Τρικάλων\nΑπό την Αστυνομική Διεύθυνση Τρικάλων ανακοινώθηκε το εβδομαδιαίο πρόγραμμα δρομολογίων της Κινητής Αστυνομι-κής Μονάδας στο Ν. Τρικάλων για το διάστημα από Τρίτη 20-06-2017 μέχρι και Δευτέρα 26-06-2017...\nΤΡΙΤΗ 20/06/2017 ΚΑΤΑ ΤΙΣ ΩΡΕΣ 08:00΄ - 15:00΄:\nΠύλη – Βλάχα – Περτούλι – Νεραϊδοχώρι –Πύρρα – Δέση - Αγ.Νικόλαος – Δροσοχώρι – Γαρδίκι – Αθαμανία – Αγία Παρασκευή – Μηλιά – Πολυθέα - Κατάφυτο – Ανθούσα – Χαλίκι – Καλλιρόη - Κρανιά - Δολιανά - Στεφάνι - Τρίκαλα.\nΤΕΤΑΡΤΗ 21/06/2017 ΚΑΤΑ ΤΙΣ ΩΡΕΣ 08:00΄ - 15:00΄:\nΡίζωμα – Πλάτανος – Αρδάνι – Ελληνόκαστρο – Λαγκαδιά – Λιόπρασο – Κουμαριά – Αγρελιά – Διάσελο – Αχλαδοχώρι – Κρήνη – Ζάρκο – Γριζάνο – Πετρωτό – Φανερωμένη – Νομή – Πηνειάδα - Τρίκαλα.\nΠΕΜΠΤΗ 22/06/2017 ΚΑΤΑ ΤΙΣ ΩΡΕΣ 08:00΄ - 15:00΄:\nΚονισκός – Φλαμπουρέσι – Γερακάρι – Λογγά – Αχελινάδα – Μαυρέλι –Φωτεινό – Κερασούλα - Αγ.Τριάδα – Ψήλωμα – Ασπροκλησσιά – Αχλαδέα – Σκεπάρι – Γάβρος – Θεοτόκος – Αγιόφυλλο -Τρίκαλα.\nΠΑΡΑΣΚΕΥΗ 23/06/2017 ΚΑΤΑ ΤΙΣ ΩΡΕΣ 08:00΄ - 15:00΄:\nΜουργκάνι - Μεγ.Κερασιά – Ορθοβούνι – Τριγώνα – Ανάληψη – Πεύκη –Κορυδαλλός – Παναγία – Μαλακάσι – Μουργκάνι - Αγ. Δημήτριος - Ξηρόκαμπος – Οξύνεια – Αγναντιά – Σταγιάδες – Κακοπλεύρι -Τρίκαλα.\nΣΑΒΒΑΤΟ 24/06/2017: ---------------------------\nΚΥΡΙΑΚΗ 25/06/2017 ΚΑΤΑ ΤΙΣ ΩΡΕΣ 20:00΄ - 01:00΄:\nΞυλοπάροικο – Πρόδρομος - Κόρη – Γοργογύρι – Γενέσι – Ανταλλάξιμα – Καλονέρι – Βυτουμάς – Αγία Παρασκευή – Διάβα – Κορομηλιά – Κρύα Βρύση – Τριφύλλια - Τρίκαλα.\nΔΕΥΤΕΡΑ 26/06/2017 ΚΑΤΑ ΤΙΣ ΩΡΕΣ 17:00΄ - 24:00΄:\nΦάρμα – Ελάφι – Καλομοίρα – Ματωνέρι – Αμπελοχώρι – Καστανιά - Αμάραντος - Αμπέλια – Κλεινός – Καλογριανή – Γλυκομηλιά – Παλιοχώρι – Αηδόνα – Χρυσομηλιά – Καλαμπάκα – Τρίκαλα.


Pellanet Ταξίδια - Αστυπάλαια: Η μικρή Καλλονή των Δωδεκανήσων που μοσχοβολά Κυκλάδες! - Pellanet\nΛίγο περίεργο το φετινό καλοκαίρι; Δεν νομίζω ! Στην Ελλάδα φαίνεται οτι δεν είμαστε διατεθειμένοι να χάσουμε αυτό το καλοκαίρι και ήδη στο μυαλό όλων άρχισε να στριφογυρνάει η σκέψη για το που να πάμε διακοπές.\nΑν σκέφτεσαι διακοπές για να χαλαρώσεις και να ηρεμήσεις τότε σίγουρα πρέπει να επισκεφτείς το πανέμορφο νησί της Αστυπάλαιας. Το νησί της πεταλούδα όπως συνηθίζεται να την αποκαλούν λόγω του σχήματος της, δεσπόζει καταμεσής του Αιγαίου πελάγους. Ανήκει στα Δωδεκάνησα αλλά είναι εμφανέστατα ένα νησί που η καρδία του ανήκει στις Κυκλάδες. . Η «πεταλούδα του Αιγαίου» που ζήλωσεν δόξαν κυκλαδίτικη κι ακροβατεί με άσπρες και μπλε εκκλησιές και σπιτάκια κυκλαδίτικης αρχιτεκτονικής και ομορφιάς μέσα στα δωδεκάνησα! Με το που φτάνεις παρατηρώντας απλά και μόνο την αρχιτεκτονική των σπιτιών το καταλαβαίνεις. Λευκά κυβικά σπιτάκια με μπλε παραθυρόφυλλα ,λιθόστρωτοι δρόμοι και οι παραδοσιακοί ανεμόμυλοι της σε καλωσορίζουν και σου δείχνουν κατευθείαν το στίγμα ότι μιλάμε για ένα νησί κυκλαδίτικο.\nΗ πανέμορφη Χώρα της με το Κάστρο της και τους ανεμόμυλους της που είναι σήμα κατατεθέν!\nΤο εκκλησάκι του Αγίου Κωνσταντίνου που βρίσκεται στην ομόνυμη παραλία\nΤυλιγμένη με τα γαλάζια και ήρεμα νερά της η Αστυπάλαια είναι ο καταλληλότερος προορισμός για εναλλακτικές διακοπές . Εκεί μπορείς να γνωρίσεις και να ζήσεις αυθεντική ελληνική κουλτούρα. Τα γραφικά ψαροχώρια της , οι όμορφες και ήρεμες παραλίες της , το βαθύ γαλάζιο της θάλασσας και πάνω από όλα οι κάτοικοι της κάνουν το νησί ένα top προορισμό. Ξέρεις , από αυτούς τους αθόρυβους που δεν τους πιάνει το μάτι και δεν τους ακούει το αυτί σου αλλά όταν φτάνεις εκεί συνειδητοποιείς ότι είσαι ο εκλεκτός σε μια απρόσμενη εμπειρία που θα ζήσεις στο νησί.\nΔιάσπαρτα εκκλησάκια μέσα στη Χώρα θα βρεις στον περίπατο σου με φόντο πάντα το μπλε του Αιγαίου\nΆποψη της Χώρας και του λιμανιού\nΤο δρομάκι που οδηγεί στην κεντρική πλατεία\nΟι Ανεμόμυλοι της.\nΠεριπλανόμενος κάπου μέσα στα μαγικά σοκάκια της χώρας μπορείς να κρυφοκοιτάξεις το λιμάνι της Αστυπάλαιας.\nΜόλις φτάσεις στην Αστυπάλαια προτίμησε να κάνεις μια βόλτα στην Χώρα. Η Χώρα της Αστυπαλιάς θεωρείται μια από τις ομορφότερες του Αιγαίου. Μαγεύει και τον πιο απαιτητικό επισκέπτη με την απλότητα και την ομορφιά της. Βρίσκεται στο νοτιοδυτικό άκρο του νησιού και είναι χτισμένη αμφιθεατρικά πάνω σε λόφο. Στην κεντρική της πλατεία υπάρχουν οχτώ ανεμόμυλοι οι οποίοι σήμερα έχουν συντηρηθεί από τον δήμο.\nΟ δήμος τους έχει αξιοποιήσει καθώς σε έναν από αυτούς βρίσκεται το γραφείο του Δήμου για πληροφορίες , σε έναν άλλο έχει δημιουργηθεί με πολύ μεράκι μια δανειστική βιβλιοθήκη για τους επισκέπτες ενώ ένας άλλος έχει πληροφορίες για τις εκδηλώσεις και το φεστιβάλ που πραγματοποιούνται στο νησί.\nΠαιδική έκθεση μέσα σε έναν απο τους ανεμόμυλους\nΤο κέντρο πληροφοριών του νησιού αποτελεί πλέον ένας άλλος ανεμόμυλος\nΤο Ενετικό της Κάστρο\nΤο σημαντικότερο όμως σημείο της, αυτό που σε « καλωσορίζει» και σε «φωνάζει» από μακριά ακόμα είναι το Ενετικό Κάστρο της Αστροπαλιάς. Χτισμένο από τον 13ο αιώνα στέκει αγέρωχα να περηφανεύεται για το ένδοξο παρελθόν του νησιού και να ταξιδεύει τον επισκέπτη αμέσως σε παλιότερα χρόνια. Έχει κτιστεί με παραδοσιακή τοπική σκούρα πέτρα κι έχει φοβερή θέα στα δύο φυσικά λιμάνια του νησιού. Μέσα στο Κάστρο υπάρχουν δύο εκκλησίες, ο ναός του Αγίου Γεωργίου, η παλαιότερη εκκλησία του νησιού, και ο ναός της Παναγιάς του Κάστρου, που είναι κτισμένος στη θέση του πύργου, πάνω από την πύλη.\nΟ Ναοός του Αγίου Γεωργίου μέσα στο κάστρο\nΆποψη του κάστρου απο τη μέσα πλευρά του.\nΗ έξοδος απο το κάστρο.\nΗ θέα αν κρυφοκοιτάξεις απο ψηλά τη Χώρα\nΜην παραλείψεις να επισκεφτείς το εκκλησάκι του προφήτη Ηλία και να απολάυσεις τη θέα της Χώρας απο ψηλά\nΟι παραλίες της Αστυπάλαιας είναι ακόμα ένα δυνατό της σημείο. Κρυστάλλινα νερά, ρηχές αλλά και κρύες θάλασσες (να τα λέμε και αυτά) σε περιμένουν να σε δροσίσουν. Το νησί φημίζεται και για τα πολλά κολπάκια και τις απόμερες παραλίες , παραλίες που πρέπει να περπατήσεις Κανά τέταρτο, να ανέβεις και να κατέβεις κακοτράχαλους δρόμους και μονοπάτια αλλά σε αποζημιώνουν και με το παραπάνω όταν τελικά καταφέρεις να φτάσεις.\nΟι πιο γνωστές παραλίες είναι το στενό (καταπληκτική ρηχή αμμουδερή παραλία), σχοινώντας, μαλτεζάνα, λιβάδι , η παραλία της Αστυπάλαιας, πλάκες, βάτσες, τζανάκια, καμινάκια,Αγιος Κωνσταντίνος\nΤο νησί διαθέτει και κάμπινγκ που το επισκέπτονται κυρίως ηλικίες 18-25 χρόνων.\nΜην παραλείψεις εκτός από τη βουτιά στη θάλασσα να κάνεις και μια «βουτιά» στην πλούσια Ιστορία της. Κάνε μια βόλτα στην Ιστορία με μια επίσκεψη στα δυο μουσεία που διαθέτει ο νησί.\nΣτη νότια μεριά της Χώρας, στην περιοχή Κυλίντρα, έχει βρεθεί το μοναδικό στον κόσμο βρεφικό νεκροταφείο, μεγάλης έκτασης, όπου μέχρι και σήμερα ανακαλύφθηκαν περίπου 3000 εγχυτρισμοί.\nΑξίζει να αναφέρουμε ότι οι περίπου 1200 κάτοικοι του νησιού κάνουν ακόμα πιο ιδιαίτερο προορισμό την Αστυπάλαια. Η απλότητα, η ειλικρίνα τους, η φιλοξενεία τους σε κερδίζουν από τη πρώτη στιγμή τόσο που σε κάνουν να αισθάνεσαι ότι έχεις γυρω σου δικούς σου ανθρώπους.\nΔεν υπάρχει περίπτωση να μη φας καλά. Στο νησί κυριαρχούν οι ταβέρνες στις οποίες κατά πλειοψηφία τα φαγητά που σερβίρονται είναι όλα παραγωγής τους. Παραδοσιακά προϊόντα, ψάρια αλλά και κρέατα όλα δικά τους φτάνουν στο πιάτο σου με πολύ μεράκι .\nΑν και οι ταβέρνες κυριαρχούν στο νησί , η Αστυπαλιά διαθέτει και πολύ ωραία μπαρ με θέα το κάστρο και τη θάλασσα για να απολαύσεις το ποτό σου και να χαλαρώσεις\nΦαγητό στα Αρμιρίκια της.\nΝυχτερινή ζωή στην Ασυπάλαια\nΔυο μικρό πανέμορφα νησάκια με καταγάλανες παραλίες και βυθό για εξερεύνηση. Μην παραλείψεις να πάρεις ένα από τα καραβάκια που σε μεταφέρουν καθημερινά εκεί για κολύμπι ή να νοικιάσεις σκάφος και να εξερευνήσεις όσα πιο πολλά σημεία μπορείς. Το νησί φημίζεται και για τα σπήλαια του, με τα πιο γνωστά εκείνο του κόκκινου βράχου και του δράκου\nΗ Αστυπάλαια είναι επίσης το πρώτο νησί που τάχθηκε κατά του καπνίσματος μέσα απο μεγάλες εκστρατείες που διοργάνωσε\nΔημοσιεύτηκε στις Μάιος 29th, 2020


Χωρίστε το πελατολόγιο σας σε group, πιάνει! – IGprofit\n210 55 60 486\nΚατασκευή E-shop B2B\nSEO E-shop & Ιστοσελίδων\nΧωρίστε το πελατολόγιο σας σε group, πιάνει!\nΑρχική / Νέα / Χωρίστε το πελατολόγιο σας σε group, πιάνει!\n2 Οκτωβρίου, 2020 05:02 μμ 03/03/2020\nΔραστηριοποιήστε στον χώρο του internet και παλεύετε να προσεγγίσετε πελάτες μέσω μάρκετινγκ ή μιας διαφημιστικής εκστρατείας επί ματαίω; Βρήκαμε το λάθος! Είναι απαραίτητη η στόχευση της κατάλληλης αγοράς, με το σωστό μήνυμα. Αν στοχεύσετε μεγάλα κοινά, το μήνυμά σας θα προσεγγίσει πολλούς ανθρώπους που ίσως θα γίνουν πελάτες σας, αλλά θα φτάσει και σε κάποιους που δεν ενδιαφέρονται καθόλου για τα προϊόντα και τις υπηρεσίες σας. Αν, λοιπόν, δεν στοχεύσουμε στο σωστό target group το μόνο που θα καταφέρουμε είναι να χάσουμε χρόνο και χρήμα, και είμαι σίγουρη πως δεν σας αρέσει να χάνετε!\nΣε αυτό μπορεί να βοηθήσει η διαδικασία του market segmentation. Η τμηματοποίηση της αγοράς, όπως θα λέγαμε εμείς στα ελληνικά, είναι η διαδικασία κατά την οποία μια επιχείρηση «διαιρεί» την αγορά, στην οποία βρίσκει κοινά χαρακτηριστικά γνωρίσματα. Στόχος μας, πάντα, η βελτιστοποίηση των διαδικασιών μάρκετινγκ, διαφήμισης και πωλήσεων. Αποτέλεσμα, τίποτα λιγότερο από την αύξηση της πελατείας και του τζίρου μας.\nΟ διαχωρισμός μπορεί, να γίνει βάσει γεωγραφικών χαρακτηριστικών (βάσει, δηλαδή, των διαφόρων περιοχών στις οποίες βρίσκονται οι καταναλωτές που την ενδιαφέρουν), βάσει δημογραφικών χαρακτηριστικών (τα φύλα, τις ηλικίες, την οικογενειακή κατάσταση τους κ.τλ.), βάσει συμπεριφορικών χαρακτηριστικών (όπως τα προϊόντα που αγοράζουν και από που) και ψυχογραφικών (προσωπικότητα, στάση ζωής κ.τλ.).\nΕπιπροσθέτως, για να μπορεί να χρησιμοποιηθεί ένα τμήμα της αγοράς χρειάζεται να είναι μετρήσιμο, να είναι αρκετά μεγάλο για να μπορεί να προσφέρει κέρδη, να παρουσιάζει μια σταθερότητα στον χρόνο, να μπορεί να προσεγγιστεί από τις διαδικασίες που ακολουθεί η εταιρεία και να είναι ομοιογενές, να ανταποκρίνεται, δηλαδή, με τον ίδιο τρόπο στις εκάστοτε ενέργειες μάρκετινγκ.\nΕφόσον η επιχείρηση χωρίσει την αγορά σε τμήματα, στο επόμενο βήμα θα πρέπει να επιλέξει εκείνα τα τμήματα που θα ασχοληθεί και θα δουλέψει σοβαρά μαζί τους! Η συγκεκριμένη διαδικασία θα πρέπει να πραγματοποιηθεί με όρους κερδοφορίας (να δημιουργεί τις κατάλληλες προϋποθέσεις για κέρδη), με όρους μεγέθους (αν ένα τμήμα είναι εξαιρετικά μικρό, ενδεχομένως να μη δικαιολογεί τις δαπάνες που θα χρειαστούν για την προσέγγιση του) αλλά και βάσει των διαθέσιμων προϊόντων και της στόχευσης που μπορεί να γίνει γύρω από αυτά.\nΣε κάθε περίπτωση, ένα τμήμα που χρησιμοποιείται για τέτοιου είδους σκοπούς δε θα πρέπει να είναι εξαιρετικά χαοτικό , αλλά να αφήνει περιθώρια παραμετροποίησης. Αυτό μπορεί να βοηθήσει και στην προσέγγιση κοινού που ο ανταγωνισμός έχει εξαιρέσει από τη δική του τμηματοποίηση. Παράλληλα, ο επιχειρηματίας καλείται να θέσει στόχους ανά τμήμα και να αναπτύσσει περιεχόμενο που θα απευθύνεται ξεχωριστά σε κάθε ένα από αυτά.\nΔιαμέσου της τμηματοποίησης, η επιχείρηση βελτιστοποιεί τα ποσοστό μετατροπής των δυνητικών της πελατών, καταφέρνει να κερδίζει αφοσιωμένους πελάτες και να χρησιμοποιεί με αποδοτικότερο τρόπο τα κεφάλαια που επενδύει.\nΤελευταίο αλλά εξίσου σημαντικό για σας -τους επιχειρηματίες- , είναι ότι μέσω της συγκεκριμένης διαδικασίας, έχετε την ευκαιρία να εντοπίσετε ευκολότερα νέες επιχειρηματικές ευκαιρίες στις αγορές στις οποίες δραστηριοποιείστε. Τι λέτε; Πάμε για μία δοκιμή;\nTags: business e-shop Marketing\nΑπλά και πρακτικά Tips για να ανανεώσετε την εικόνα της επιχείρησής σας!\nHλίας Γεωργακόπουλος / 10/02/2020\nΕταιρική Κοινωνική Ευθύνη & αύξηση τζίρου πάνε μαζί;\nHλίας Γεωργακόπουλος / 11/03/2020\n1 Νοεμβρίου, 2020 07:22 μμ 30/10/2020\nSeο ή Ppc ? Ποια είναι η καλύτερη μέθοδος ?\n2 Οκτωβρίου, 2020 04:58 μμ 02/10/2020\nΠως να τραβήξεις τα βλέμματα στα social media;\nSEO E-shop & Ιστσελίδων\nΔήμητρος 10, 19200, Ελευσίνα\nΣτείλτε το E-mail σας και μείνετε ενήμεροι για τις υπηρεσίες μας\nCopyright © 2020 All rights reserved. Developed by IGPROFIT.\nΗ IGprofit χρησιμοποιεί cookies σε αυτή την τοποθεσία web. Περισσότερα


Όλο το πρόγραμμα του Europa League! - Ποδόσφαιρο - gavros.gr\nΔευτέρα, 3 Αυγούστου 2020 - 11:56\nΟ Θρύλος δίνει τη «μάχη» του, την προσεχή Πέμπτη. Στόχος του, απέναντι στη Γουλβς, στο Μολινό, η νίκη και η πρόκριση στο Final 8 του Europa League. Ο Ολυμπιακός έχει μάθει ήδη τους πιθανούς αντιπάλους του, όμως ακόμη εκκρεμούν παιχνίδια, για να φτιαχτεί η οκτάδα. Σε ορισμένα ζευγάρια των «16» δεν έχουν γίνει ούτε τα πρώτα ματς.\nΔείτε, λοιπόν, αναλυτικά όλο το πρόγραμμα της διοργάνωσης, με όλα τα ματς, καθώς αυτό ενδιαφέρει άμεσα τον Ολυμπιακό:\nΝέα συστράτευση «συμμάχων» για… Super League TV. Οδηγός η… επιτυχία του paok tv…\nΔεν αλλάζει εικόνα ο Θρύλος ενόψει Γουλβς. Σταθερός ο Μαρτίνς στην προσέγγιση του ματς.\nΟι Ανδαλουσιανοί φέρονται να έχουν αρχίσει επαφές με τον Θρύλο, για τον Έλληνα μπακ.


Αποχώρησε ο Λιαπούρης, θετική εικόνα με Απόλλωνα\nΔευτέρα 19 Σεπτεμβρίου 2016 10:00\nΙδιαίτερα ανταγωνιστική εμφανίστηκε η Ένωση Ιλίου στην Ριζούπολη, όπου αν και αγωνίστηκε χωρίς τον Γιάννη Μπέλλα, ηττήθηκε στις λεπτομέρειες με 63-61 από τον Απόλλωνα, ο οποίος φέτος θα αγωνίζεται στο πρωτάθλημα της Β' Εθνικής.\nΤο συγκρότημα του Γιάννη Καράμπελα βρέθηκε πίσω με 50-38 στο 31', αλλά κατάφερε να επανέρθει στο σκορ, με τον Φούντα να αστοχεί σε φόλοου, μην μπορώντας να στείλει το παιχνίδι στην παράταση. Επίσης, πλήγμα αποτελεί η λύση της συνεργασίας με τον Αλέξανδρο Λιαπούρη, ο οποίος αποχώρησε από την ομάδα για προσωπικούς λόγους.\nΑναλυτικά η ανακοίνωση: Στην λύση της συνεργασίας με τον Αλέξανδρο Λιαπούρη προχώρησε η Ένωση Ιλίου, μετά από αίτημα που έθεσε ο αθλητής προς το σύλλογο. Οι επαγγελματικές του υποχρεώσεις σε συνδυασμό με τη πληρότητα που παρουσιάζει η ομάδα στη θέση του πλέι μεικερ, οδήγησαν στην από κοινού απόφαση για λύση της συνεργασίας.\nΟ ΑΟ Ένωση Ιλίου ευχαριστεί τον αθλητή για τη αρχική του διάθεση να συμμετάσχει στην ομάδα μας και τη συνέπεια του στις προπονήσεις και του εύχεται καλή τύχη στη συνέχεια της καριέρας του. Ήδη ο προπονητής Γιάννης Καράμπελας έχει καταλήξει στον αντικαταστάτη με την επίσημη ανακοίνωση να ακολουθεί τις επόμενες ημέρες.


Τι είναι η κοινωνικά υπεύθυνη επένδυση (SRI) - τύποι & πώς να ξεκινήσετε (Επένδυση) | Χρήσιμες συμβουλές για τη διαχείριση των οικονομικών σας.\nΑρχική σελίδα » Επένδυση » Τι είναι η κοινωνικά υπεύθυνη επένδυση (SRI) - τύποι & πώς να ξεκινήσετε\nΩστόσο, υπάρχουν ορισμένοι επενδυτές που σκοπίμως επιλέγουν να το κάνουν ακόμα πιο περίπλοκο. Όταν επιλέγουν μετοχές για επενδύσεις, δεν ανησυχούν απλώς για το πόσο οικονομικά είναι σταθερή μια εταιρεία και αν το απόθεμά της πωλεί σε καλή τιμή - αναρωτιούνται επίσης εάν είναι μια εταιρεία που βοηθά να γίνει ο κόσμος ένα καλύτερο μέρος.\nΗ κοινωνικά υπεύθυνη επένδυση ή η SRI είναι η πράξη επιλογής των επενδύσεών σας με βάση το κοινωνικό καλό καθώς και το οικονομικό όφελος. Οι κοινωνικά υπεύθυνοι επενδυτές έχουν ως στόχο να επενδύσουν σε εταιρείες που δραστηριοποιούνται με θετικούς και υπεύθυνους τρόπους. Σε γενικές γραμμές, ψάχνουν για εταιρείες που έχουν ένα καλό ιστορικό σε αυτά που είναι γνωστά ως θέματα ESG: το περιβάλλον, η κοινωνική δικαιοσύνη και η εταιρική διακυβέρνηση.\nΑν και οι περισσότεροι επενδυτές στις ΗΠΑ δεν είναι κοινωνικά υπεύθυνοι επενδυτές, οι τάξεις τους αυξάνονται. Σύμφωνα με μια έκθεση του αμερικανικού SIF του 2014, ενός οργανισμού για κοινωνικά υπεύθυνους επενδυτές, το συνολικό χρηματικό ποσό που επενδύθηκε σε διαχειριζόμενα ταμεία που χρησιμοποιούν στρατηγικές SRI έχει αυξηθεί από λιγότερο από 1 τρισεκατομμύρια δολάρια το 1995 σε πάνω από 6,5 τρισεκατομμύρια δολάρια στις αρχές του 2014. περισσότερα από ένα από τα έξι δολάρια υπό επαγγελματική διαχείριση στη χώρα.\nΙστορία της κοινωνικά υπεύθυνης επένδυσης\nΟι ρίζες των κοινωνικά υπεύθυνων επενδύσεων πηγαίνουν πίσω εκατοντάδες χρόνια. Κατά τη δεκαετία του 1700, τα μέλη της Θρησκευτικής Εταιρείας Φίλων - γνωστότερα ως Quakers - αρνήθηκαν να λάβουν μέρος στο εμπόριο των δουλεμίων ή να επενδύσουν σε όπλα πολέμου. Περίπου το 1750, ο John Wesley, πρόωρος ηγέτης της μεθοδιστικής εκκλησίας, έγραψε ένα διάσημο κήρυγμα, "Χρήση χρημάτων", στο οποίο δήλωνε ότι ήταν αμαρτία να κερδίζεις χρήματα σε βάρος της δικής σου ή της ευημερίας του γείτονά σου. Κάλεσε συγκεκριμένα τους κληρικούς του να μην συμμετάσχουν σε τυχερά παιχνίδια, ληγιά (που δανείζουν χρήματα με αδικαιολόγητα υψηλά επιτόκια) και σε βιομηχανίες που χρησιμοποιούν τοξικές χημικές ουσίες όπως το αρσενικό και το μόλυβδο.\nΓια αιώνες, πολλοί κοινωνικά υπεύθυνοι επενδυτές επικεντρώνονταν στην αποφυγή "βιομηχανιών αμαρτίας" όπως τα τυχερά παιχνίδια, ο καπνός και το αλκοόλ. Ωστόσο, αυτό άρχισε να αλλάζει τη δεκαετία του 1960, όταν οι επενδυτές άρχισαν να ενδιαφέρονται να χρησιμοποιήσουν τα χρήματά τους για να προωθήσουν τα πολιτικά δικαιώματα, την ισότητα για τις γυναίκες και την καλύτερη μεταχείριση των εργαζομένων. Η SRI πέτυχε μια από τις πιο αξιοσημείωτες επιτυχίες της στη δεκαετία του 1980, όταν και οι δύο ιδιώτες επενδυτές και ιδρύματα άρχισαν να τραβούν τα χρήματά τους από τη Νότια Αφρική λόγω της πολιτικής του απαρτχάιντ ή του αυστηρού διαχωρισμού μεταξύ των φυλών. Οι προσπάθειές τους διαδραμάτισαν σημαντικό ρόλο στην παύση του απαρτχάιντ το 1994.\nΕπίσης, κατά τη δεκαετία του 1980, η SRI άρχισε να προσελκύει περισσότερη προσοχή από τους κύριους επενδυτές. Ο παλαιότερος σύμβουλος επενδύσεων που αφιερώθηκε ειδικά στην SRI, η Trillium Asset Management, ιδρύθηκε το 1982. Σήμερα, το Trillium είναι μία από τις πολλές εταιρείες που προσφέρουν κοινωνικά υπεύθυνους πόρους στους επενδυτές. Σύμφωνα με την έκθεση SIF των ΗΠΑ, το 2014, 480 εταιρείες επενδύσεων στις Η.Π.Α. διαπίστωσαν ότι θεωρούσαν παράγοντες ESG στην επιλογή των επενδύσεών τους.\nΣτόχοι κοινωνικά υπεύθυνων επενδυτών\nΗ ουσία του SRI επιλέγει επενδύσεις που είναι σύμφωνες με τις αξίες σας. Ωστόσο, οι τιμές αυτές δεν είναι οι ίδιες για όλους τους επενδυτές.\nΟι κοινωνικά υπεύθυνοι επενδυτές επιλέγουν τις επενδύσεις τους για να προωθήσουν μια ποικιλία διαφορετικών στόχων, συμπεριλαμβανομένων των εξής:\nΚαθαρότερο περιβάλλον. Οι "πράσινοι" επενδυτές προτιμούν εταιρείες που δεν μολύνουν το περιβάλλον. Μερικοί αρνούνται να επενδύσουν σε ορυκτά καύσιμα, ενώ άλλοι αναζητούν εταιρείες που ελαχιστοποιούν το αποτύπωμα άνθρακα των προϊόντων και των υπηρεσιών τους.\nΚοινωνική δικαιοσύνη. Μερικοί επενδυτές αρνούνται να δραστηριοποιηθούν σε χώρες με ιστορικό παραβιάσεων των ανθρωπίνων δικαιωμάτων. Άλλοι αναζητούν εταιρείες που παρέχουν στους εργαζομένους τους δίκαιους μισθούς και αξιοπρεπείς συνθήκες εργασίας.\nΠροώθηση της ειρήνης. Όπως και οι πρώτοι Κουάκεροι, οι επενδυτές ειρήνης δεν θα επενδύσουν σε πόλεμο με κανέναν τρόπο. Αποφεύγουν όλες τις εταιρείες που κάνουν όπλα ή επωφελούνται από συγκρούσεις σε ξένες χώρες.\nΠροώθηση της Υγείας. Πολλοί κοινωνικά υπεύθυνοι επενδυτές αρνούνται να επενδύσουν σε εταιρείες που πωλούν καπνό ή αλκοόλ. Άλλοι αρνούνται να επενδύσουν σε προϊόντα που θεωρούν ότι αποτελούν απειλή για την ανθρώπινη υγεία, όπως γενετικώς τροποποιημένοι οργανισμοί. Δεδομένου ότι ορισμένα από αυτά τα προϊόντα μπορούν επίσης να θεωρηθούν ως απειλές για το περιβάλλον, η κατηγορία αυτή επικαλύπτεται με πράσινες επενδύσεις.\nΠροώθηση της ηθικής. Πολλοί κοινωνικά υπεύθυνοι επενδυτές συνεχίζουν σήμερα την τιμημένη πρακτική να αποφεύγουν τις "βιομηχανίες αμαρτίας". Διαφορετικοί επενδυτές θεωρούν ότι αυτή η κατηγορία περιλαμβάνει διαφορετικούς τύπους επιχειρήσεων, όπως το ποτό, το παιχνίδι, η πορνογραφία και η αντισύλληψη.\nΑν και πολλά από αυτά τα θέματα είναι δημοφιλή με την πολιτική αριστερά, το SRI δεν ορίζεται από την πολιτική. Τόσο ο φιλελεύθερος που αρνείται να επενδύσει σε εταιρείες που παράγουν όπλα όσο και ο συντηρητικός που αρνείται να επενδύσει σε νοσοκομεία που εκτελούν αμβλώσεις θεωρείται κοινωνικά υπεύθυνος επενδυτής - επιλέγουν μόνο τις επενδύσεις τους βάσει διαφορετικών προτύπων.\nΤρόποι για να είστε κοινωνικά υπεύθυνος επενδυτής\nΠροκειμένου να προωθήσουν τους κοινωνικούς τους στόχους, οι κοινωνικά υπεύθυνοι επενδυτές βασίζονται σε τέσσερις κύριες στρατηγικές:\nΑρνητική προβολή. Ο αρνητικός έλεγχος σημαίνει άρνηση να επενδύσετε σε εταιρείες που δεν πληρούν τα κοινωνικά σας πρότυπα. Για παράδειγμα, πολλά κοινωνικά υπεύθυνα αμοιβαία κεφάλαια προβάλλουν τις εταιρείες καπνού. Μια ακραία μορφή αρνητικού προσυμπτωματικού ελέγχου είναι η εκποίηση: τραβώντας όλα τα περιουσιακά σας στοιχεία από συγκεκριμένες εταιρείες λόγω του πώς ή πού δραστηριοποιούνται. Αυτή είναι η στρατηγική που οι επενδυτές χρησιμοποίησαν κατά των εταιρειών της Νοτίου Αφρικής στη δεκαετία του 1980.\nΘετική επένδυση. Αν και ο αρνητικός προσυμπτωματικός έλεγχος είναι η στρατηγική που οι άνθρωποι συσχετίζουν συχνότερα με το SRI, ένα εξίσου σημαντικό εργαλείο είναι ο θετικός έλεγχος: η επιλογή των εταιρειών να συμπεριληφθούν στο χαρτοφυλάκιό σας ειδικά επειδή εγκρίνετε τη συμπεριφορά τους. Ένα παράδειγμα είναι η επιλογή εταιρειών που έχουν υπογράψει τις αρχές CERES, έναν κώδικα περιβαλλοντικής συμπεριφοράς για τις επιχειρήσεις που αναπτύχθηκε το 1989. Οι θετικές επενδύσεις είναι επίσης γνωστές ως επενδυτικές επιπτώσεις ή ενσωμάτωση ESG.\nΚοινοτική Επένδυση. Πρόκειται για μια συγκεκριμένη υποκατηγορία θετικών επενδύσεων που επικεντρώνεται συγκεκριμένα στην επένδυση σε κοινοτικές οργανώσεις, ειδικά σε περιοχές χαμηλού εισοδήματος. Η κοινοτική επένδυση παρέχει δάνεια σε ανθρώπους και οργανισμούς που θα δυσκολευτούν να τα αποκτήσουν με άλλο τρόπο. Αυτά τα δάνεια μπορούν να χρησιμοποιηθούν για τη χρηματοδότηση μικρών επιχειρήσεων και την παροχή των αναγκαίων υπηρεσιών, όπως η στέγαση και η εκπαίδευση. Οι κοινοτικές επενδύσεις μπορούν επίσης να επικεντρωθούν στη βελτίωση της βιωσιμότητας των κοινοτήτων, χρηματοδοτώντας έργα όπως η πράσινη ενέργεια και η έξυπνη ανάπτυξη, ένα είδος πολεοδομικού σχεδιασμού που αποσκοπεί στη μείωση της έκτασης και στην προστασία του χώρου.\nΔράση των Μεριδιούχων. Οι κοινωνικά υπεύθυνοι επενδυτές δεν χρησιμοποιούν απλώς τις αξίες τους για να επιλέξουν εταιρείες για τα χαρτοφυλάκιά τους - προσπαθούν επίσης να επηρεάσουν τη συμπεριφορά των εταιρειών στις οποίες κατέχουν μετοχές. Ένας τρόπος για να γίνει αυτό είναι η κατάθεση αποφάσεων των μετόχων - προτάσεις για τη διοίκηση σχετικά με τον τρόπο διαχείρισης της εταιρείας. Ένα δημοφιλές παράδειγμα είναι ένα ψήφισμα που απαιτεί από την εταιρεία να αποκαλύψει όλες τις δωρεές που κάνει σε πολιτικές εκστρατείες. Σύμφωνα με το νόμο περί τίτλων και συναλλαγών του 1934, οποιοσδήποτε επενδυτής ή ομάδα επενδυτών που κατέχει τουλάχιστον το 1% του μετοχικού κεφαλαίου μιας εταιρείας (ή αξίας 2.000 $) μπορεί να υποβάλει πρόταση για ψηφοφορία στην επόμενη συνεδρίαση των μετόχων. Ακόμη και αν μια πρόταση δεν κερδίσει πλειοψηφία στη συνεδρίαση, μπορεί ακόμα να επηρεάσει τις αποφάσεις της διοίκησης εάν προσελκύσει σημαντικό ποσό υποστήριξης.\nΤύποι κοινωνικά υπεύθυνων επενδύσεων\nΟι κοινωνικά υπεύθυνοι επενδυτές έχουν ένα ευρύ φάσμα επενδύσεων για να επιλέξουν από. Κύριοι τύποι περιλαμβάνουν:\nΑμοιβαία κεφάλαια και ETF. Υπάρχουν εκατοντάδες αμοιβαία κεφάλαια στην αγορά που χρησιμοποιούν κριτήρια ESG. Στην ιστοσελίδα της, η SIF των ΗΠΑ δημοσιεύει έναν κατάλογο με περισσότερα από 200 κοινωνικά υπεύθυνα αμοιβαία κεφάλαια που προσφέρουν οι εταιρίες μέλη της, με πληροφορίες τόσο για την οικονομική τους απόδοση όσο και για τα κριτήρια που χρησιμοποιούν για την επιλογή των επενδύσεών τους. Επιπλέον, η έκθεση του SIF για το 2010 σχετικά με τις τάσεις των κοινωνικών επενδύσεων εντοπίζει 26 αμοιβαία κεφάλαια που διαπραγματεύονται σε χρηματιστήρια (ETF) τα οποία χρησιμοποιούν κοινωνικές και περιβαλλοντικές οθόνες.\nΕναλλακτικές επενδύσεις. Οι εναλλακτικές λύσεις στις παραδοσιακές επενδύσεις, όπως τα αμοιβαία κεφάλαια αντιστάθμισης κινδύνου (hedge funds) και τα κεφάλαια ακινήτων, εισέρχονται επίσης στο παιχνίδι SRI. Σύμφωνα με την αμερικανική SIF, τα εναλλακτικά επενδυτικά κεφάλαια για το SRI αυξάνονται με δραματικό ρυθμό. Το 2012, υπήρχαν συνολικά 177 εναλλακτικά κεφάλαια SRI στη χώρα που διαχειρίζονται περίπου 38 δισεκατομμύρια δολάρια σε περιουσιακά στοιχεία. Μέχρι το 2014, ο αριθμός τους είχε ανέλθει σε 336 κεφάλαια με περιουσιακά στοιχεία 224 δισεκατομμυρίων δολαρίων.\nΚοινοτικές επενδύσεις. Οι κοινωνικά υπεύθυνοι επενδυτές μπορούν επίσης να δανείζουν χρήματα απευθείας σε κοινοτικούς οργανισμούς. Ένας τρόπος για να το κάνετε αυτό είναι να τοποθετήσετε χρήματα σε χρηματοπιστωτικά ιδρύματα κοινοτικής ανάπτυξης (CDFI), συμπεριλαμβανομένων τραπεζών, πιστωτικών ενώσεων και δανειακών κεφαλαίων, τα οποία παρέχουν πιστώσεις και άλλες χρηματοπιστωτικές υπηρεσίες σε περιοχές χαμηλού εισοδήματος. Μπορείτε να βρείτε τράπεζες του CDFI μέσω της ιστοσελίδας του Εθνικού Ταμείου Επενδύσεων (NCIF) και των πιστωτικών ενώσεων μέσω της Εθνικής Ομοσπονδίας Κοινοτικών Συνεταιριστικών Αναπτυξιακών Πιστωτικών Συνδικάτων (NFCDCU).\nΜικροχρηματοδότηση. Ένας άλλος τρόπος για τους επενδυτές να επενδύσουν χρήματα όπου μπορούν να κάνουν το καλύτερο είναι μέσω των μικροπράξεων, τα μικρά δάνεια που γίνονται απευθείας στις επιχειρήσεις εκκίνησης. Το Kiva και το Zidisha είναι δύο οργανισμοί που προσφέρουν μικροεπιχειρήσεις σε επιχειρηματίες στις αναπτυσσόμενες χώρες, ενώ η Kabbage επικεντρώνεται σε μικρές επιχειρήσεις στο Ηνωμένο Βασίλειο.\nΞεκινώντας με το SRI\nΗ τοποθέτηση των χρημάτων σας στο SRI δεν διαφέρει από την πραγματοποίηση οποιασδήποτε άλλης επένδυσης. Το μόνο που κάνετε είναι να προσθέσετε ένα επιπλέον βήμα στη διαδικασία: να αποφασίσετε ποιοι είναι οι κοινωνικοί σας στόχοι και, στη συνέχεια, να επιλέξετε επενδύσεις για την προώθηση αυτών των στόχων. Είναι αλήθεια ότι αυτό περιορίζει τις επενδυτικές σας επιλογές, αλλά αυτό μπορεί πραγματικά να είναι χρήσιμο. Με μια τεράστια ποικιλία χρημάτων εκεί έξω, είναι πολύ πιο εύκολο να επιλέξετε αν έχετε έναν τρόπο να περιορίσετε πρώτα το πεδίο.\nΑκολουθούν ορισμένα βασικά βήματα που πρέπει να ακολουθήσετε κατά την πρώτη σας κοινωνικά υπεύθυνη επένδυση:\nΕπιλέξτε τα κοινωνικά σας κριτήρια. Δεν μπορείτε να επιλέξετε κοινωνικά υπεύθυνες επενδύσεις μέχρι να ξέρετε ποιοι κοινωνικοί στόχοι θέλετε να προωθήσετε. Μην ανησυχείτε σε αυτό το σημείο για το τι είναι πραγματικά διαθέσιμο ή πώς τα κεφάλαια εκτελούν. Αντ 'αυτού, σκεφτείτε μόνο τις αξίες σας και τι θέλετε να πετύχετε με τα χρήματά σας. Στη συνέχεια, γράψτε μια λίστα με τα κριτήρια που πρέπει να πληρούν οι επενδύσεις σας για να τα ευθυγραμμίσετε με τη συνείδησή σας.\nΕπιλέξτε τα οικονομικά σας κριτήρια. Στη συνέχεια, εξετάστε τους επενδυτικούς στόχους σας - όπως θα κάνατε και όταν πραγματοποιήσατε οποιαδήποτε άλλη επένδυση. Σκεφτείτε τι επενδύετε τα χρήματά σας, όταν αναμένετε να το χρειαστείτε, πόσο μεγάλος κίνδυνος μπορείτε να χειριστείτε και πόσο μεγάλη είναι η απόδοση που χρειάζεστε για να πετύχετε τους στόχους σας. Και μην ανησυχείτε ότι θα βλάψετε την κατώτατη γραμμή σας περισσότερο από τις παραδοσιακές επενδύσεις, επενδύοντας με έναν κοινωνικά υπεύθυνο τρόπο. Μελέτες από πολλά χρηματοπιστωτικά και ακαδημαϊκά ιδρύματα - όπως το Ινστιτούτο για την Υπεύθυνη Επένδυση Morgan Stanley, το Επενδυτικό Δίκτυο Global Impact και το TIAA-CREF Asset Management - δείχνουν ότι η SRI παρέχει αποδόσεις τουλάχιστον τόσο καλές όσο οι συμβατικές επενδύσεις.\nΒρείτε ταμεία που ικανοποιούν τις ανάγκες σας. Μόλις καταγράψετε τους κοινωνικούς και οικονομικούς στόχους σας, το επόμενο βήμα είναι να βρείτε επενδύσεις που τους ικανοποιούν. Ένα καλό μέρος για να εξετάσουμε είναι ο ιστοχώρος SIF των ΗΠΑ, ο οποίος προσφέρει εγχειρίδια για επενδύσεις για την προώθηση των γυναικών, την καταπολέμηση της κλιματικής αλλαγής και την καταπολέμηση των εταιρικών χρημάτων στην πολιτική. Η αμερικανική SIF δημοσιεύει επίσης έναν κατάλογο κεφαλαίων που δείχνει πώς εκτελούν τα διάφορα ταμεία και ποιες κοινωνικές οθόνες εφαρμόζουν. Μπορείτε επίσης να βρείτε συστάσεις για κονδύλια SRI σε οικονομικές εκδόσεις, όπως η Forbes και η προσωπική χρηματοδότηση του Kiplinger.\nΣυγκρίνετε και επιλέξτε. Κοιτάξτε τις επενδύσεις στον σύντομο κατάλογό σας και αναρωτηθείτε ποιες είναι οι καλύτερες δουλειές για την επίτευξη τόσο των κοινωνικών στόχων σας όσο και των οικονομικών σας στόχων. Φυσικά, ανάλογα με το ποιοι είναι αυτοί οι στόχοι, μπορεί να χρειαστεί να κάνετε κάποια συμμορία. Για παράδειγμα, ένας από τους στόχους μου ως επενδυτής είναι να κρατώ τα τέλη όσο το δυνατόν χαμηλότερα, αλλά τα κονδύλια του SRI με τα χαμηλότερα συνολικά έξοδα δεν κάνουν την καλύτερη δυνατή προσπάθεια να επιτύχουν τους κοινωνικούς μου στόχους. Προσπαθήστε λοιπόν να επιτύχετε μια ισορροπία με βάση το τι είναι πιο σημαντικό για εσάς.\nΜεταφέροντας τα χρήματά σας σε κοινωνικά υπεύθυνες επενδύσεις είναι πραγματικά ένα win-win. Σας επιτρέπει να αξιοποιήσετε στο έπακρο τα χρήματά σας με δύο διαφορετικούς τρόπους: Μπορείτε να κερδίσετε καλές αποδόσεις και να προωθήσετε αξίες που είναι σημαντικές για εσάς.\nΤο μόνο πραγματικό μειονέκτημα είναι ότι χρειάζεται λίγο περισσότερη δουλειά για να βρεθούν οι σωστές επενδύσεις για την επίτευξη δύο στόχων - κοινωνικών και οικονομικών - αντί για ένα μόνο. Αλλά τα καλά νέα είναι ότι αυτή είναι μια δουλειά που πρέπει να κάνετε μόνο μία φορά. Αφού κάνετε τις επενδυτικές σας επιλογές, μπορείτε απλά να συνεχίσετε να βάζετε τα χρήματά σας στον ίδιο χώρο, εξασφαλίζοντας ότι γνωρίζετε ότι πρόκειται για εταιρείες στις οποίες μπορείτε να εγκρίνετε.\nΣυμμετέχετε σε κοινωνικά υπεύθυνες επενδύσεις?


ΕΠΙΣΚΕΨΗ ΜΕΛΩΝ ΤΗΣ Ι.Ρ.Α. ΑΜΜΟΧΩΣΤΟΥ ΣΤΗΝ ΠΟΛΗ ΤΗΣ ΘΕΣΣΑΛΟΝΙΚΗΣ - IPA Makedonia\nΑρχική Ελλάδα Nέα και Δράσεις Τοπικών Διοικήσεων I.P.A. ΕΠΙΣΚΕΨΗ ΜΕΛΩΝ ΤΗΣ Ι.Ρ.Α. ΑΜΜΟΧΩΣΤΟΥ ΣΤΗΝ ΠΟΛΗ ΤΗΣ ΘΕΣΣΑΛΟΝΙΚΗΣ\nΤο τριήμερο 24, 25 & 26/11/2021 με ιδιαίτερη τιμή και χαρά υποδεχτήκαμε στην πόλη μας, τον Πρόεδρο της Ι.Ρ.Α. Αμμοχώστου και Αντιπρόεδρο του Εθνικού Τμήματος Κύπρου κ. ΔΗΜΗΤΡΙΟΥ Γεώργιο καθώς και τον Ταμία της Ι.Ρ.Α. Αμμοχώστου κ. ΟΙΚΟΝΟΜΟΥ Μιχαλάκη.\nΣτις 24/11/2011 οι προαναφερόμενοι εκλεκτοί φίλοι, συνοδευόμενοι από τον Πρόεδρο της ένωσης μας κ. ΧΡΙΣΤΟΔΟΥΛΗ Χριστόδουλο επισκέφτηκαν την πόλη της Έδεσσας, όπου περιηγήθηκαν στα αξιοθέατα της περιοχής και συναντήθηκαν με τον Πρόεδρο της ΤΔ IPA Πέλλας κ. ΧΡΙΣΤΟΔΟΥΛΟΥ Κων/νο και μέλη της Τ.Δ. Πέλλας.\nΣτις 25/11/2021 ξεναγήθηκαν στην πόλη της Θεσσαλονίκης και επισκέφτηκαν τα γραφεία της Ένωσης μας στο Α.ΜΕ.Θ., όπου τους υποδέχθηκε ο Γ.Γ. κ. ΚΑΝΕΛΛΗΣ Διαμαντής. Κατά την συνάντηση πραγματοποιήθηκαν εκατέρωθεν ενημερώσεις για τις δραστηριότητες και την λειτουργία των τοπικών μας, ανταλλάχθηκαν απόψεις για μελλοντικές δράσεις και στόχους, οικοδομήθηκαν βάσεις για μελλοντικές συνεργασίες και ανταλλάχθηκαν αναμνηστικά δώρα.\nΠροηγούμενο άρθροΕΠΙΣΚΕΨΗ ΤΟΥ Δ.Σ. ΤΟΥ ΕΘΝΙΚΟΥ ΤΜΗΜΑΤΟΣ I.P.A. ΣΤΗΝ ΘΕΣΣΑΛΟΝΙΚΗ\nΕπόμενο άρθροΣΥΛΛΟΓΗ ΤΡΟΦΙΜΩΝ ΑΠΟ ΤΗΝ ΔΙΕΘΝΗ ΕΝΩΣΗ ΑΣΤΥΝΟΜΙΚΩΝ ΘΕΣΣΑΛΟΝΙΚΗΣ


Friedrich Nietzsche: η Αναγκαιοτητα του Μηδενισμου (σχολιασμος αποσπασματων του ”Ευρωπαικου Μηδενισμου”) – Ragnarok\nΟ ”Ευρωπαικός Μηδενισμός” είναι το πρώτο από τα τέσσερα βιβλία που περιλαμβάνονταν στο έργο ”Η Θέληση της Δύναμης”. Τα άλλα τρία είναι: ”Κριτική πάνω στις ύψιστες αξίες”, ”Αρχή για νέες εκτιμήσεις” και ”Υπακοή και Επιλογή”. Το υλικό αυτό ο Nietsche δεν πρόλαβε να το ολοκληρώσει, γι’αυτό και ό,τι σώθηκε δημοσιεύτηκε μετά το θάνατό του. Στενά συνδεδεμένος με τα υπόλοιπα τρία, ο ”Ευρωπαικός Μηδενισμός” πιθανόν να αποτελεί μια μορφή επιστεγάσματος του συνόλου.\nΟι υπογραμμίσεις με έντονα γράμματα είναι δικές μου, όπως και ο σχολιασμός που ακολουθεί κάθε απόσπασμα.\nΠιστεύω πως το κλειδί της κατανόησης του Nietzsche και της θέσης του στην ιστορία του ανθρώπινου πνεύματος, είναι η σύλληψη της ιστορικής αναγκαιότητάς του και του μηδενισμού που πρεσβεύει. Ο νιτσεισμός αποτελεί όλο και περισσότερο ”πνεύμα της εποχής”, όσο βαθαίνουν οι καπιταλιστικές σχέσεις. Τα βιβλία του Nietsche είναι best-seller. Σε αυτό δεν πρέπει να δούμε απλώς την ”κυρίαρχη ιδεολογία”, πρέπει να εξηγήσουμε ποιοί δομικοί όροι επιτρέπουν την εξάπλωση του νιτσεισμού, και ποιά αλήθεια μπορούμε να αποκομίσουμε από αυτόν. Έτσι λοιπόν, εύκολη επιδοκιμασία ή αποδοκιμασία δεν αρμόζουν στην περίσταση, όπως δεν αρμόζουν σε καθετί λογικό και αναγκαίο.\nΟ Nietzsche πεθαίνει στις 25 Αυγούστου του 1900. Άρα πρέπει να υπολογίσουμε την κυριαρχία του μηδενισμού, βάσει της προφητείας του, στον 21ο αιώνα. Είναι αλήθεια πως κάτι τέτοιο δεν έχει συμβεί ακόμα. Όμως περίτρανα αποδεικνύεται πως ο Nietzsche έχει πιάσει μια αντικειμενική τάση, αυτήν της εξάπλωσης του μηδενισμού. Η άρνηση των ”μεγάλων αφηγήσεων” και ιδεολογιών, είναι σύμπτωμα μιας τέτοιας κατάστασης. Η άρνηση αυτή εντοπίζεται συγκεκριμένα στον ευρωπαικό, και ευρύτερα στον δυτικό κόσμο. Δεν έχει επικρατήσει απόλυτα, έχει όμως κερδίσει αναμφισβήτητα έδαφος, από την εποχή που γράφει ο Nietzsche. Θρησκεία και Ηθική κλονίζονται, και χαρακτηριστικά της ιδιοσυγκρασίας του μηδενισμού, που θα δούμε παρακάτω, με γοργούς ρυθμούς αναπτύσσονται.\nΤο μελλοντικό ευαγγέλιο με τίτλο ”Η Θέληση της Δύναμης”, δεν θα έπρεπε, σε καμιά περίπτωση, να παρανοηθεί. Όντας δοκίμιο μετατροπής κάθε παραδεκτής αξίας, εδώ εμφανίζεται ως ένα αντικίνημα, τόσο προς την αφετηρία όσο και προς το τέρμα.\nΠρόκειται για ένα κίνημα που, κάποτε, σε ανύποπτη ώρα μέλλει να πάρει τη θέση αυτού του απόλυτου μηδενισμού. Όμως, την ίδια στιγμή, αναγνωρίζει την αναγκαιότητα αυτού του λογικού και ψυχολογικού μηδενισμού, καθώς, μόνο μέσα απ’αυτόν θα λάβει χώρα.\nΚαι να γιατί υπάρχει η αναγκαιότητα του μηδενισμού για τούτο το κίνημα: οι ως τώρα καθορισμένες και αναγνωρισμένες αξίες είχαν ως τελική συνέπειά τους το μηδενισμό. Έτσι, ο μηδενισμός αποτελεί την έσχατη λογική κατάντια των αξιών και των ιδανικών μας, αφού μας χρειάστηκε να τον βιώσουμε για να αντιληφθούμε τη πραγματική αξία τούτων των ”αξιών”.\nΌ,τι και να’ναι, όποιο και να είναι αυτό το κίνημα, δεν θα αργήσει η ώρα της εμφάνισης των καινούργιων ιδανικών!…\nΟι παραδεκτές αξίες τείνουν προς τη διάλυσή τους, τον εκμηδενισμό τους. Σε αυτή την καμένη Γη αναπτύσσεται ο απόλυτος μηδενισμός, που βιώνεται και συνειδητοποιείται με την έκπτωση αυτή των αξιών. Ο Nietzsche καλωσορίζει αυτή την μοιραία εξέλιξη. Όχι απλώς γιατί είναι μοιραία, αλλά και γιατί διαμορφώνει τις κατάλληλες συνθήκες επικράτησης της Θέλησης για Δύναμη, που θα αποτελέσει ”το νέο ευαγγέλιο”. Το σάπισμα όλων των κυρίαρχων αξιών της παράδοσης θα δώσει χώρο στη Θέληση για Δύναμη να κυριαρχήσει, μια ”ανύποπτη ώρα”, δημιουργώντας ζωή από το 0, την ”έσχατη λογική κατάντια” των αξιών. Η (πραγματική) αξία των ίδιων των αξιών είναι μηδενική, αφού μέσα τους στερεύει η ζωή, η θέληση για δύναμη.\nΠρέπει να δούμε στην ανάλυση των Nietsche όχι απλώς την αναγκαιότητα του μηδενισμού, την εντροπία (τάση προς αταξία) των συστημάτων αξιών, αλλά και την αναγκαιότητα της συνειδητοποίησης ή επίγνωσης του μηδενός που αποκρύπτουν αυτά τα συστήματα αξιών. Ο μηδενισμός, λέει ο Nietsche στο παραπάνω απόσπασμα, μας χρειάστηκε ως βίωμα για να αντιληφθούμε τη ”πραγματική αξία” (0) αυτών των αξιών. Το βίωμα (ψυχολογικός μηδενισμός) οδηγεί στην αντίστοιχη αντίληψη ή γνώση (λογικός μηδενισμός), σύμφωνα με τα λόγια του Nietzsche.\nΜπορούμε άραγε να δούμε στον Nietzsche τον εκπρόσωπο μιας μοιραίας πορείας της Γνώσης στην ιστορία της ανθρωπότητας, μιας πορείας που τείνει προς την Αλήθεια του Μηδενός και στην Κατάφαση της Ζωής? Ή θα ήταν κάτι τέτοιο μια ανεπίτρεπτη ”εγελιανοποίηση” του Nietzsche; Δεν θυμίζουν όλα αυτά υπέρμετρα την πορεία του εγελιανού Απόλυτου Πνεύματος προς τη συνειδητοποίηση της ελευθερίας, που υπερβαίνει την αναγκαιότητα μέσα από τη γνώση της; Δεν μας θυμίζει το ”μοιραίο” του Nietsche μια κατευθυντικότητα στην ιστορία των ανθρώπων, προς τη συνειδητοποίηση της ενδεχομενικότητας;\n[…] 2. Δεν μπορούμε να θεωρήσουμε τη δοξασία του χριστιανισμού ισχύουσα, μια και η ίδια του η φιλοσοφία υπέστη ήττα. Οι ρήσεις: ”Ο θεός είναι αγάπη”, ”Θεός είναι αλήθεια” και ”ο Θεός είναι δικαιοσύνη”, ανταποκρίνονται στο ”ο Θεός πέθανε”, φράση που τη προαισθανόμαστε υπόκωφα.\n[…] 5. Οι φυσικές επιστήμες κατακλύζονται από μηδενιστικές τάσεις όπως η αιτιοθεωρία ή μηχανικοθεωρία. Οι νόμοι της επιστήμης, όμως, ταυτίζουν τη ρύθμιση με ενδιάμεσες καταστάσεις.\n[…] 10. Ο πιο μεγάλος κίνδυνος αυτή τη στιγμή είναι το ενδεχόμενο ενός καινούργιου βουδισμού, καθώς οι ανθρώπινες επιθυμίες που εξυψώνουν την ανθρώπινη φύση γίνονται αντιληπτές από το ευρωπαϊκό σύστημα, σε σχέση με τον ανέντιμο και παράλογο χαρακτήρα τους.\nΣυνοψίζοντας τα παραπάνω αποσπάσματα, έχουμε να πούμε τα εξής: Ο Nietzsche ισχυρίζεται ότι οι ισοδυναμίες Θεός=αγάπη, Θεός=δικαιοσύνη, Θεός=αλήθεια, δεν αποτελούν απόδειξη της επιβίωσης του Θεού στη σημερινή εποχή, αλλά το αντίθετο, αποτελούν απόδειξη του θανάτου του, και της τελικής ήττας του χριστιανισμού, παρά την, κατά τα φαινόμενα, επικράτησή του. Οι διαπιστώσεις αυτές ισχύουν ακόμη περισσότερο σήμερα. Στις ΗΠΑ όλο και πληθαίνουν οι μικρές εκκλησιαστικές κοινότητες που ερμηνεύουν το Θεό σύμφωνα με αρχές όπως η αγάπη (αυτή η τάση είναι και η πιο δημοφιλής). Όμως τέτοιες ερμηνείες στη πραγματικότητα καταστρέφουν το ”Θεό”, καταστρέφοντας την υπερβατικότητά του σε σχέση με την ανθρώπινη κατάσταση. Ο χριστιανισμός, τυπικά κυρίαρχος στον κόσμο, δεν κυριαρχεί ως τέτοιος αλλά μέσω της συμπληρωματικότητάς του με τον αστικό ανθρωπισμό, τα αφηρημένα ανθρώπινα δικαιώματα, κ.α.\nΠοιοί είναι όμως για τον Nietzsche οι φορείς του μηδενισμού; Πολύ συγκεκριμένα, είναι α) οι φυσικές επιστήμες β) η ασκούμενη πολιτική γ) η πολιτική οικονομία δ) ο δαρβινισμός.\nΟι φυσικές επιστήμες, με την θεώρησή τους περί των αιτιακών σχέσεων και τη μηχανική των σωμάτων, συλλαμβάνουν τον κόσμο ως γίγνεσθαι, από μια δυναμική σκοπιά που κλονίζει την αιώνια σταθερότητα υπέρ της αλλαγής που σταθεροποιείται και της απροσδιοριστίας που προσδιορίζεται με την ενεργό συμβολή του παρατηρητή. Όσο προχωρούν τα χρόνια, τόσο επιβεβαιώνεται ο Nietsche ως προς αυτό. Τα μη γραμμικά συστήματα, οι θεωρίες της πολυπλοκότητας, της πληροφορίας και του χάους, τα δυναμικά οικοσυστήματα, η θεωρία της σχετικότητας, η θεωρία των δικτύων,η πολυπαραγοντική αιτιακή σχέση που υπερβαίνει την αντίληψη της μονοσήμαντης αιτιότητας, όλες αυτές οι τάσεις, άλλες επικρατούσες και άλλες όχι, είναι πράγματι υπό μία έννοια ”μηδενιστικές”. Επικυρώνουν το θρίαμβο στην επιστημονική γνώση της θέσης, πως η στατικότητα και η σταθερότητα, είναι παράγωγα της κίνησης και της αστάθειας, όχι το αντίστροφο. Έτσι εκμηδενίζονται δογματικές σταθερές και αξίες, μέσα από τη νέα σύλληψη του νόμου (μέσω της κατασκευής αποτελεσματικών μοντέλων) και των αξιωμάτων (ως όχι αυταπόδεικτων αληθειών, αλλά ως αποδοτικών αποφάνσεων βάσης).\nΗ ασκούμενη πολιτική προάγει σύμφωνα με τον Nietzsche μηδενιστικές τάσεις, αποδεικνύοντας πως η τακτική, οι συσχετισμοί δυνάμεων, η μάχη για την εξουσία και τη δύναμη, υπερβαίνουν την αφηρημένη ηθικολογία, τα ιερά και τα όσια. Δικαιοσύνη και αγνότητα δεν φαίνεται να υπάρχουν, μπροστά στο ”κρατικό συμφέρον”, δηλαδή το συμφέρον των ισχυρών μεταμφιεσμένο ως το συμφέρον όλων. Ανεξάρτητα από την πολιτική τοποθέτηση του Nietzsche, βλέπουμε στη σημερινή εποχή όλο και περισσότερο να επικρατούν μηδενιστικές αντιλήψεις της πολιτικής, όπως ”όλοι ίδιοι είναι”, ”σκατά στα κόμματα”, ”όλοι είναι λαμόγια”, κ.ο.κ. Το 0 της πολιτικής, αυτό που προϋποθέτει και οδηγεί στην άρνησή της, σήμερα είναι περισσότερο ορατό από ποτέ. Η απαξίωση της πολιτικής δεν είναι τίποτα άλλο από τον εκμηδενισμό της ως μία από τις κυρίαρχες αξίες.\nΈνας μαρξιστής, μπορεί να δει στο γεγονός αυτό, όχι την ασημαντότητα κάθε ”πολιτικής” παρέμβασης, αλλά την αναγκαιότητα που δείχνει η εποχή για μία άλλου είδους παρέμβαση, όπου πολιτική, οικονομία, ηθική, δικαιοσύνη, εκπαίδευση και άλλες διαστάσεις θα είναι αξεδιάλυτα δεμένες και απλές εκφράσεις της πάλης υπέρ του ταξικού συμφέροντος των μισθωτών και της ανθρώπινης χειραφέτησης των πολλών. Η πολιτική είναι μηδενικής αξίας, όταν είναι απλώς ”πολιτική”, αποκομμένη από τις άλλες σφαίρες της κοινωνίας, καλούμενη έτσι σε μια απλή διαχείριση των οικονομικών και άλλων καταστάσεων. Οι υποτελείς απαξιώνουν την πολιτική, συχνά νομίζοντας ότι η πολιτική είναι ζήτημα ηθικής (να είσαι τίμιος, όχι λαμόγιο, δίκαιος κ.α) και όχι ζήτημα σύγκρουσης ταξικών συμφερόντων. Άρα, στην αποκάλυψη από τον Nietzsche της ”Θέλησης για Δύναμη” ως πραγματικό κινητήρα της ιστορίας, πρέπει να εμμείνουμε στη θέληση για δύναμη ανατροπής του ταξικού καθεστώτος, στη θέληση για δύναμη που θα υπερβαίνει εκείνη των καπιταλιστών. Η άρνηση της πολιτικής δεν πρέπει να οδηγήσει, όπως εξηγεί ο Nietsche παρακάτω, σε έναν παθητικό μηδενισμό-βουδισμό (όπως ακριβώς συμβαίνει κατά κανόνα σήμερα!).\nΗ πολιτική οικονομία είναι σίγουρα η σφοδρότερη δύναμη μηδενισμού στην καπιταλιστική εποχή. Εδώ ο Nietzsche συμφωνεί απόλυτα με τον Marx: το Κεφάλαιο αποιεροποιεί ότι είναι ιερό, ρευστοποιεί ότι είναι στερεό, αυτό οι Marx-Engels το περιέγραψαν ήδη από το Κομμουνιστικό Μανιφέστο. Όταν μέτρο των πραγμάτων είναι το χρήμα, που ενσαρκώνει την αγοραστική δύναμη, η θέληση για αγοραστική δύναμη (χρήμα) εκμηδενίζει το κύρος αξιών όπως η Ηθική, η Παιδεία, η Θρησκεία, η Δικαιοσύνη. Η εμπορευματοποίηση των πάντων καθιστά το χρήμα μέσο ικανοποίησης των επιθυμιών και μοχλό συσσώρευσης ισχύος. Το χρήμα και η συσσώρευση κεφαλαίου είναι τόσο ισχυρά μεγέθη, τόσο αποτελεσματικά, τόσο ηγεμονικά, που πείθουν κάθε μέρα για την αναλήθεια των αφηρημένων Αξιών. Το χρήμα είναι και αυτό Αξία, διαφορετική από τις άλλες, ένα αξιακό μέγεθος, που ενσαρκώνει την κοινωνικά αναγκαία αφηρημένη ανθρώπινη εργασία. Είναι ποσοτική αξίαπου κρύβει μέσα της δυναμισμό, μοιάζει να μπορεί να επαυξηθεί συνεχώς, να απειροποιηθεί, σε αντίθεση με όλες τις άλλες ποιοτικές κοινωνικές αξίες.\nΗ κρατούσα οικονομική θεωρία παρουσιάζει έναν κόσμο όπου ορθολογιστικά, ”μηδενιστικά” υποκείμενα, που δεν πιστεύουν σε τίποτα άλλο πέρα από το ίδιον όφελος, πωλούν και ανταλλάσσουν για την εξυπηρέτηση των συμφερόντων τους. Ο Nietsche βλέπει μια ”αναρχική” τάση εννοώντας την αθεία, τον αμοραλισμό και πάνω από όλα τον ”αντικρατισμό” της αστικής πολιτικής οικονομίας, που θέλει και υπόσχεται την ”αυτορρύθμιση των αγορών”, απουσία του Κράτους. Όταν όμως η καπιταλιστική οικονομία διάγει τη δική της εποχή (εκ)μηδενισμού, τη δική της Κρίση (οικονομικών) Αξιών, τότε αποκαλύπτεται πως μόνο τα αστικά Κράτη, με την ενεργό παρέμβασή τους, μπορούν να βοηθήσουν την άρχουσα τάξη να γλιτώσει από την οργή των εκμεταλλευόμενων.\nΟ δαρβινισμός, σύμφωνα άλλωστε και με τον Marx, συνετέλεσε τα μέγιστα στην κυριαρχία μιας υλιστικής κοσμοαντίληψης που προώθησε την εκμηδένισε του Θεού και τον μύθο της δημιουργίας του Ανθρώπου κατ’εικόνα και ομοίωσή Του. Κατέδειξε την εξελικτική συνέχεια των ανθρώπων από τα ζώα, εξήγησε την πορεία αυτή μέσα από έναν λειτουργικό μηχανισμό (τη φυσική επιλογή) και όχι κάποια ανώτερη βούληση. Είναι αλήθεια πως το θέμα μέχρι σήμερα δεν έχει απολύτως κλείσει. Εκτός από τον (νεο)δαρβινισμό, υπάρχουν και άλλες θεωρήσεις, που τείνουν περισσότερο σε μια μεταφυσική αντίληψη. Παρ’όλα αυτά, είναι αναμφισβήτητο πως ο δαρβινισμός ήταν ένα από τα πιο ισχυρά πλήγματα πάνω στην Εκκλησία αλλά και στον ανθρωποκεντρισμό. Μαζί με την ανακάλυψη του α-συνειδήτου και του ηλιοκεντρικού συστήματος, υπήρξε ένα άλμα της ανθρώπινης γνώσης με κατεξοχήν μηδενιστικά αποτελέσματα.\nΑναφερόμαστε στον ενεργητικό μηδενισμό, ως μια βίαιη ή καταστροφική δύναμη στην ύψιστη μορφή του. Το αντίθετο αυτού μπορεί να ονομαστεί παθητικός μηδενισμός: πρόκειται για τον μηδενισμό που δεν είναι, πλέον, επιθετικός. Η τελειότερη μορφή αυτού του μηδενισμού είναι ο βουδισμός. Γνωρίζουμε τα συμπτώματα αδράνειας, εξάντλησης και αδυναμίας που εκπροσωπεί ο βουδισμός. Σ’αυτόν, οι διάφοροι στόχοι και οι αξίες μοιάζουν μάταια, αν δεν μάχονται μεταξύ τους.Υπάρχει μια αίσθηση αυτάρκειας, καθώς όλα όσα μπορούν να απαλύνουν και να θεραπεύσουν, να κατευνάσουν ή να αποχαυνώσουν, εμφανίζονται με τη μορφή θρησκευτικών, ηθικών ή πολιτικών αξιών.\nΓι’αυτό λέμε και παθολογική αυτή την κατάσταση, αν και αυτός ο όρος είναι γενικός.\nΣτον μηδενισμό και μάλιστα στον ακραίο μηδενισμό, δεν υπάρχει απόλυτη αλήθεια ούτε απόλυτος ρυθμιστής των καταστάσεων, δεν υπάρχει τίποτα ”καθ’αυτό”.\nΜηδενισμός=έλλειψη σκοπού+έκπτωση υψηλών αξιών.\nΑυτή η έλλειψη σκοπού όμως, δεν σημαίνει για τον Nietzsche έλλειψη ”κατευθυντικότητας” στην ιστορία. Είδαμε στην αρχή πως ο Nietsche θεωρεί τον μηδενισμό αναπόφευκτο, μοιραία εξέλιξη. Τί αφορά αυτή η κατευθυντικότητα; Kατά την ερμηνεία μας, την πορεία του ανθρώπινου πνεύματος, που ”ανυψώθηκε σε τέτοιο σημείο ώστε φαντάζουν μάταιοι, πια, οι σκοποί στους οποίους στόχευε”. Όπως φαίνεται, ο Nietsche περιγράφει μια ανυψωτική πορεία του Πνεύματος προς την Επίγνωση της έλλειψης προκαθορισμένου\nΑυτή η πορεία είναι κοινή, όπως είδαμε, στις φυσικές επιστήμες, στην πολιτική επιστήμη, στην πολιτική οικονομία, στη βιολογία, δηλαδή σε όλους τους βασικούς κλάδους της γνώσης, σε διαφορετικές επιστημονικές εκφράσεις του ανθρώπινου Πνεύματος. Στο επίπεδο του κόσμου, δεν υπάρχει κατευθυντικότητα. Στο ”μετα-επίπεδο” όμως της γνωστικής προσοικείωσης του εαυτού και του κόσμου, φαίνεται να υπάρχει για τον Nietsche μια πορεία αύξουσας επίγνωσης και πραγματικής επικράτησης του μηδενισμού. Αυτή η πορεία δεν έχει ”σκοπό”, πράγμα που θα σήμαινε ανθρωπομορφισμό θεολογικής φύσης και συνειδητότητα, είναι μοιραία, τουλάχιστον από τους τελευταίους αιώνες και ύστερα. Η πίστη των ανθρώπων σε προκαθορισμένους σκοπούς σήμαινε πάντα την υποταγή τους σε μια ορισμένη κοινωνική διάταξη, την υποταγή τους σε μια ορισμένη δεοντολογική αναγκαιότητα επιβεβλημένη στους όρους ζωής τους.\nΣε μια εκπληκτικά μαρξιστική του απόφανση, ο Nietzsche γράφει πως δεν έχουμε μια ολοκληρωτική επικράτηση του μηδενισμού, παρά μια ενδιάμεση, παθολογική κατάσταση (ανάμεσα στον παλιό αξιακό κόσμο και στον νέο μηδενιστικό), αφού η επικράτηση του μηδενισμού απαιτεί ανώτερη ανάπτυξη των παραγωγικών δυνάμεων (!). Στο σημείο αυτό πρέπει να σημειώσουμε το εξής. Ο μηδενισμός συνδέεται άρρηκτα όχι απλώς με το Κεφάλαιο, αλλά και με την ανάπτυξη των παραγωγικών δυνάμεων, ειδικά της τεχνικής. Και αυτό γιατί η αύξηση της πραγματικής δύναμης των ανθρώπων να μετασχηματίζουν τη φύση με τεχνικά μέσα, αποδεικνύει πως οι άνθρωποι, οργανωμένοι παραγωγικά σε μια κοινωνία, είναι οι πραγματικοί κύριοι της φύσης, και κανείς άλλος (Θεός). Η συνειδητοποίηση αυτή ήρθε στον Διαφωτισμό, όχιμόνο ως αποκάλυψη αυτού που ίσχυε πάντα, αλλά και ως αποτέλεσμα της πραγματικής, ιστορικά καθορισμένης αύξησης της τεχνικής μετασχηματιστικής δύναμης της ανθρωπότητας. Η ανάπτυξη των παραγωγικών δυνάμεων οδηγεί στη σύλληψη του Κόσμου ως μετασχηματίσιμου και μεταμορφώσιμου, δηλαδή σε μια δυναμική σύλληψη, όπου ο άνθρωπος επιλέγει μεταξύ διαφορετικών δυνατοτήτων, δίνει αυτός μορφή και οργάνωση στην ύλη αλλά και στην ίδια του τη ζωή (οι Αξίες δεν είναι παρά ταξιθετικές αρχές οργάνωσης της κοινωνικής ζωής). Έτσι, οι παραδοσιακές, παγιωμένες Αξίες κλονίζονται, γιατί πια, με την ανάπτυξη των παραγωγικών δυνάμεων, συνειδητοποιείται η ενδεχομενικότητα κάθε φυσικοκοινωνικής διάταξης, η δυνατότητάς της να οργανωθεί αλλιώς, με άλλες αξίες. Οι αξίες είναι ομοιώματα, ζωτικά ψέματα για την απλοποίηση της ζωής, όπως μας λέει ο Nietsche.\nΟ Nietzsche, διατυπώνοντας τη θέση του ”ακραίου” (ολοκληρωτικού) μηδενισμού, καταλήγει πως δεν υπάρχει απόλυτη αλήθεια, απόλυτος σκοπός στη ζωή. Ισχυριστήκαμε όμως ότι σε ένα μετα-επίπεδο, ο ίδιος ο ακραίος και ενεργητικός μηδενισμός αποτελεί για τον Nietzsche απόλυτη αλήθεια και επίγνωση. Όχι απλά αλήθεια, αλλά μοιραία εξέλιξη, αναγκαιότητα. Πρόκειται για το κλασικό παράδοξο του σκεπτικισμού. Το δόγμα της αποδόμησης των δογμάτων. Πιστεύουμε πως το παράδοξο αυτό είναι, όπως το διατυπώσαμε, πραγματικό παράδοξο, αληθινή διαλεκτική αντίφαση. Αξίωση απόλυτης αλήθειας προβάλλει ο Nietzsche, και όταν εκφράζει τη δογματική θέση, πως όσες αξίες επικρατούσαν ως σήμερα δεν ανταποκρίνονται στη πραγματικότητα, και αποτελούν απλώς ενδείξεις της ισχύος αυτών που τις επέβαλλαν, για να απλοποίησουν τη ζωή τους (εξασφαλίζοντας τη συναίνεση των υποτελών, στερεώνοντας την κυριαρχία τους).\nΘεωρούμε ότι κάπου εδώ τελειώνει ο Nietzsche και αρχίζει ο Hegel. Αλλά, ακούγοντας τις θορυβώδεις κραυγές αυτών που συκοφαντούν την εγελιανή διαλεκτική και τον επαναστατικό της πυρήνα, όπως θα έλεγαν οι Marx και Engels, θα συνεχίσουμε με τον Nietzsche.


Φτιάξτε το δικό σας μποστάνι στο μπαλκόνι! - Lifesharing\nΒήμα 1ο – Επιλέξτε τον κατάλληλο χώρο\nΤα μυρωδικά μπορούν να αναπτυχθούν και στο εσωτερικό του σπιτιού αρκεί να βρίσκονται κοντά σε παράθυρο ή σε μπαλκόνι για να τα «βλέπει» ο ήλιος. Μερικά από αυτά μάλιστα, λειτουργούν και ως… σήτα, όπως ο μαϊντανός και ο βασιλικός που φημίζονται ότι διώχνουν τα ζωύφια.\nΒήμα 2ο – Διαλέξτε γλάστρες και δοχεία\nΜπορείτε να χρησιμοποιήσετε παλιές γλάστρες ή να αγοράσετε καινούριες -οι τιμές ξεκινούν από 1 ευρώ για τις πλαστικές- προκειμένου να φιλοξενήσετε τα φυτά σας. Μια πιο εναλλακτική και οικονομική λύση είναι να χρησιμοποιήσετε διάφορα δοχεία – αρκεί να χωρούν στο μπαλκόνι σας – όπως τενεκέδες από λάδι ή φέτα, πλαστικοί σωλήνες ακόμα και ξύλινα κουτιά. Οτιδήποτε και να επιλέξετε, θα πρέπει πριν φυτέψετε να εξετάσετε αν στο κάτω μέρος τους έχουν τρύπες, ώστε τα φυτά να αποστραγγίζονται σωστά και να απομακρύνεται το περιττό νερό. Αν δεν έχουν, με ένα τρυπάνι δημιουργείτε μερικές τρύπες. Σε κάθε περίπτωση, καλό θα ήταν να τοποθετήσετε ένα χαλί από χαλίκια μέσα σε κάθε γλάστρα προτού ρίξετε το χώμα.\nΒήμα 3ο – Προτιμήστε σπόρους ή φυτά εποχής\nΟι επιλογές των φυτών είναι προσωπικές αν και υπάρχουν και κάποια κριτήρια ευδοκίμησης ανάλογα με τις συνθήκες που επικρατούν στο σημείο φύτευσης. Τον Μάρτιο και νωρίς τον Απρίλιο μπορείτε να φυτέψετε ντομάτες, καρότα, παντζάρια, ραπανάκια, αντίδια, σπανάκι, σέσκλα, σέλινο, μαϊντανό, άνηθο, κόλιανδρο, πατάτες, κολοκύθια, αγγουράκια, πιπεριές, μελιτζάνες και πράσα. Οι σπόροι των φυτών αυτών διατίθενται σε φυτώρια, καταστήματα με είδη σπιτιού και κήπου καθώς και στα σούπερ μάρκετ και το κόστος ανά φακελάκι ξεκινά από τα 0,70 ευρώ – ο σπόρος της πατάτας στοιχίζει 1,8 ευρώ.\nΒήμα 4ο – Φυτέψτε λουλούδια για «δόλωμα»\nΓια την επιτυχία της οικιακής καλλιέργειας σημαντικό ρόλο παίζει να υπάρχουν χρώματα και αρώματα στο μποστάνι σας ώστε να κεντρίζουν το ενδιαφέρον των εντόμων τα οποία συμβάλλουν στην επικονίαση. Γι αυτό, κρατείστε δυο – τρεις γλάστρες κενές ώστε να φυτέψετε μερικά λουλούδια της εποχής, όπως χρυσάνθεμα, φούξιες, λαντάνες, πελαργόνια, ντάλιες και γλαδιόλες.


Θοδωρής Ζουμπουλίδης | Politismos.net\nPosted by admin on 10 Απριλίου 2013 Θοδωρής Ζουμπουλίδης2013-04-10T10:53:39+00:00 under ΣΥΝΕΝΤΕΥΞΕΙΣ No Comment\nO Θοδωρής Ζουμπουλίδης, στο πολιτισμός.\nΑπο την Κάθη Βεκρή.\nΘα αρχίσω την παρουσίαση μου αφιέρωμα σε αυτόν τον ιδιαίτερο Ελληνα νέο καλλιτέχνη, με κάτι απο το μεγάλο μας Νίκο Καζαντζάκη.\n« Ποτέ οι Έλληνες δε δούλεψαν την τέχνη για την τέχνη· πάντα η ομορφιά είχε σκοπό να υπηρετήσει τη ζωή. Και τα σώματα τα ήθελαν οι αρχαίοι, όμορφα και δυνατά, για να μπορούν να δεχτούν ισορροπημένο και γερό νου. Κι ακόμα, για να μπορούν –σκοπός ανώτατος– να υπερασπίσουν το άστυ»\nΘεόδωρος Ζουμπουλίδης , ή αλλοιώς γνωστός κατα τον κόσμο :\nTheo Alexander, πρωταγωνιστούσε μεχρι πρότινος στην Αμερικάνικη σειρά «True Blood» δίνοντας σάρκα και οστά σε έναν βρύκολακα!\nΕπίσης να αναφέρω εδώ την συμμετοχή του στο φιλμ ΄΄ΕL Greco” του Γιάννη Σμαραγδή,που εκεί το Χόλυγουντ τον πρόσεξε στον ρόλο του Μανούσου ,τον κινηματογραφικού αδελφού του Δομήνικου Θεοτοκόπουλου,αλλά και στο φιλμ «Μετέωρα» που έιναι μια συμπαραγωγή μεταξύ Γερμανίας και Ελλάδας!\nΣε μια μοναδική συνεργασία και με τον σεναριογράφο και σκηνοθέτη ‘Ελληνα, γεννημένο στην Κολομβία Σπύρο Σταθουλόπουλο!\nΠαρά την μόνιμη παραμονή του στο Λος Άντζελες έχει ανοιχτούς επαγγελματικούς λογαριασμούς με την Ελλάδα!\nΤον συναντήσαμε σε ένα σύντομο ταξίδι στην μητέρα πατρίδα και ιδιαίτερα χαρούμενος, μ’ ένα μοναδικό χιούμορ και συγκινημένος μας μίλησε για τα προσεχή σχέδια του!\nΟ ηθοποιός και παραγωγός έχει στα σκαριά ένα κινηματογραφικό πρότζεκτ που βασίζεται στο έργο του Νίκου Καζαντζάκη ,Καπετάν Μιχάλης αλλά και πολλά άλλα και είναι πραγματικά πολύ χαρούμενος για αυτό.\nΟ Καζαντζάκης αποτελεί σταθμό στην ζωή μου μας λέει .\nΌταν πρωτοδιάβασα το βιβλίο έννοιωσα τις δονήσεις του έργου και από τότε για εμένα αποτελεί όραμα ζωής!\nΤι είναι αυτό που σε οδήγησε στην υποκριτική;\nΘα σου πω μια ιστορία…όταν ήμουν μικρός είχα αρκετά κιλά παραπάνω ήμουν αυτό που λέμε παχούλο παιδί,ο χοντρούλης της τάξης! (γελάει)\nΚάποια φορά σε κάποια κατασκήνωση βρέθηκα να παρακολουθώ ένα σκετς..καθόμουν και κοιτούσα άναυδος την εξέλιξη της ιστορίας,γενικά ήμουν πολύ ντροπαλός ως παιδί!\nΤότε ο δάσκαλος με κοίταξε και με φώναξε με έβαλε να κάνω τον σερβιτόρο και ναι ήμουν ο καλύτερος και ευτυχέστερος σερβιτόρος που υπήρχε!\nΑπό εκείνη την στιγμή εθίστηκα στην ιδέα της σκηνής…εθίστηκα στο να ακούω να χαμόγελο των άλλων κανονικός εθίσμος όμως που πάντα το αναζητούσα το γέλιο στις παρέες μου παντού..! Έννοιωθα την αποδοχή που τόσο μού έλειπε!\n‘Εννοιωθα την ευθύνη να κάνω τους άλλους να ξεχνιούνται να φεύγουν απο τα προβλήματα τους.\nΚαι τότε το αστείο έγινε ανάγκη και ήθελα να στήνω κωμωδίες σκετς από 6 χρονών..!\nΜε τους ρόλους ξεχνούσα την ιδέα του παχουλού παιδιού..είχα αποδοχή και γινόμουν πιο δυνατός!\nΕλπίζω να μην το χάσω πότε το παχουλό παιδί!\nΣε ποιο είδος ανήκεις ή νιώθεις πιο σίγουρος για τον εαυτό σου και γιατί; Ποιο στοιχείο κάνει έναν ηθοποιό να είναι καλός σε διάφορα είδη υποκριτικής;\nΑγαπώ πολύ την κωμωδία!\nΟ θάνατος είναι εύκολο..η κωμωδία είναι δύσκολη και έρχεται από βαθύ πόνο σε έναν άνθρωπο.\nΤο στοιχείο της αγάπης για αυτό που κάνεις , μαθαίνεις να αγαπάς οτιδήποτε σε κάνει να αγαπάς τον εαυτό σου για εμένα προσωπικά δεν υπάρχουν “είδη” ηθοποιίας!\nΣε ποια πράγματα πιστεύεiς ότι σε άλλαξε η διασημότητα;\nΗ εξωτερική εμφάνιση πόσο σημαντική είναι στη δουλειά αυτή;\nΑνήκω στος ανθρώπους που αναζητούν την αληθεια!\nΤα άλλα ειναι περιττά για εμένα.\nΓνώριζα απο πολύ μικρός οτι μέσα από τις ταινίες μπορούμε να κατανοήσουμε τον παράλογο αυτό κόσμο που ζούμε!\nΗ πραγματικότητα που ζούμε δεν είναι φυσική η ζωή μας είναι μεταφυσική.\nΜέσα από τις ταινίες παρηγορούμε δίνουμε όραμα τον κόσμο.\nΤέτοιες ταινίες θέλω να κάνω ο Καπετάν Μιχάλης αποτελεί έργο ζωής για εμένα .\nΝοιώθω πολύ τυχερός εγκαινιάσαμε με την ομάδα συνεργατών μου τα γραφεία παραγώγης μας στο Χόλυγουντ.\nΕίναι ευλογία να εργάζεσαι με όραμα με αγαπημένους φίλους!\nΚαι εδώ θέλω να ευχαριστήσω τον Μιχάλη Μαίλη φίλο μου και συνεργάτη και αδελφό για όλα!\nΟ σωστός δρόμος είναι ο ανήφορος τελικά ; Υπάρχουν εύκολοι δρόμοι ; Tι θα συμβούλευες έναν νέο ηθοποιό που έρχεται στο Χόλυγουντ;\nΔεν υπάρχει σωστός και λάθος δρόμος , δύσκολος εύκολος δρόμος υπάρχει αγάπη πίστη , όραμα σε αυτό που είσαι και θες να κάνεις!\nΝαι το Χόλυγουντ είναι μια υπέροχη πόλη και δίνει ευκαιρίες άλλα παράλληλα και τρομερά επικίνδυνη!\nΧρειαζόμαστε Έλληνες με επίπεδο που να παράγουν έργο στο τραπέζι, δεν χωράει αλλαζονεία όλο αυτό παρά πολύ δουλειά με όλα σπουδές, γλωσσά , ψυχολογία , μάνατζμεντ αυτού που έισαι!\nΣπούδασα business στην Βοστώνη και φοίτησα στο Circle in the Square Theatre school, ίσως την καλύτερη σχολή θεάτρου στον κόσμο!\nTι είναι αυτό που σε κάνει να ερωτεύεσαι;\nΗ δυσκολία του ανέφικτου με κάνει να ερωτευομαι!\nΘέλω να λέω ιστορίες να κάνω τον κόμο να γελάει να ονειρεύεται..\n‘Ολα αυτά είναι έρωτας!\nΈχεις τα πινέλα, έχεις τα χρώματα, ζωγράφισε τον παράδεισο και μπες μέσα..Ποια είναι τα δικά σου χρώματα ;\nΠίνακας όλων των λογιών χρωμάτων όλων το λογιών ανθρώπων χωρίς διαχωρισμούς χωρίς διτότητα.\n‘Ολοι καθίσμενοι σε ένα τραπέζι χωρίς διακρίσεις καλού κακού χωρίς τίτλους προσωπικοτήτων χωρίς ενοχές ,μία γυναίκα κοινή ερώμενη να συνομιλεί με τον Ιησού ,ο πλούσιος με τον μεροκαματιάρη εργάτη , Ο Διογένης με το πυθάρι του προσωπικότητες από όλα τα στρώματα να συζητούν να αναλύουν το τρόπο που ο κόσμος μπορεί να γίνει καλύτερος και πιο δίκαιος!\nΝα αποκηρύξουμε τη διαρχία, να αρνηθούμε και την κόλαση και τον παράδεισο. Πέρα από το παιγνίδι των αντιθέτων…\nΤο να τα βλέπουμε ολα να εξελίσσονται έτσι και η φτώχια να αλωνεύει είναι κάτι πραγματικό ..και σωτήρες δεν υπάρχουν,όλοι μαζί ενωμένοι μπορούμε να κάνουμε την αλλάγη μέσα μας!\nΤώρα γίνεται η συνειδητοποίηση πως παράδεισος και κόλαση είναι δικά μας δημιουργήματα, ότι εμείς είμαστε οι υπεύθυνοι γι’ αυτή τη συνεχή μετάβαση απ’ το ένα στο άλλο.\n‘Oλα ανήκουν σε όλους και δεν υπάρχουν κρίσεις, κριτικές και τέλματα.\nΝαι ..φυσικά τα θαύματα είμαστε εμείς οι ίδιοι!\nΤα δέντρα πεθαίνουν όρθια έλεγε ο παππούς μου.\nΟ λύκος που δεν έχει να φάει κάποιον τρώει τις σάρκες του λέω εγώ!\nΑλλά και εμείς ο υπηρέτες της τέχνης του πολιτισμού και ειδικά οι ΄Ελληνες να μην ξεχνάμε ποιοι είμαστε που ανήκουμε και την βαθιά ευθύνη μας.\nΟφείλουμε να κρατήσουμε το ενεργειακό μας πεδίο εστιασμένο στο ανεύφικτο και το ιδανικό!\nΓιατί αυτή είναι η ποιότητα μας ούτως ή άλλως.\nΗ Ελλάδα είναι μια ιδέα έχει να κάνει με τον σκεπτόμενο άνθρωπο και όχι με πολύχρωμα σημαιάκια κομμάτων,που κομματιάζουν την ιστορία ενος ολόκληρου ΄Εθνους!\nΗ χώρα του πολιτισμού καλείτε να ρίξει και πάλι φως , στον κόσμο μας.\nΗ Ελλάδα δεν είναι η χώρα των βολεμένων ανθρώπων είναι των Ελεύθερων Ελλήνων!\nΣτην Αμερική έχουνε πιστέψει το παραμύθι ό,τι και να συμβεί οτι και να δούνε να συμβαίνει δίπλα τους δεν χάνουν το κουράγιο τους, είναι ενωμένη μια γροθιά το , ‘God Bless America’ είναι ο δικός τους νόμος!\nΤο θαυμάζω αυτό και το ζηλέυω παράλληλα.\nΗ αποστολή ενός καλλιτέχνη είναι να βοηθήσει στην ανύψωση του ανθρώπινου χαρακτήρα.\nΑκούμε συχνά για την πρόοδο του πολιτισμού.«πρόοδος του πολιτισμού» σημαίνει ότι ο άνθρωπος πέτυχε τον έλεγχο πάνω στη ζωώδη φύση του.\nΚι αφού αυτό έχει πλήρως επιτευχθεί, μπορούμε να πούμε ότι ο κόσμος του αληθινού πολιτισμού έχει φτάσει εκει που η κρίση έγινε διάκριση!\nΗ αλήθεια, ωστόσο, είναι ότι το μεγαλύτερο μέρος του ανθρωπίνου γένους είναι ακόμη εκτεθειμένο στην απειλή του πολέμου κι αυτό σημαίνει ότι ένα μεγάλο ποσοστό ζωώδους δύναμης υπάρχει ακόμη.\nΣτους καλλιτέχνες του κόσμου δόθηκε η σημαντική αποστολή να βοηθήσουν στην εκλέπτυνση αυτού του μέρους της ανθρώπινης φύσης.\nΓια εμένα η παρά-δοση ειναι η πιο σημαντική λέξη συναίσθημα στην τέχνη μου!\nΗ παράδοση σαν άνθρωπος πρός άνθρωπο είναι σχέση ιερή.\nΤι παραδίδουμε ο ένας στον άλλον και εμεις οι Ελληνες έχουμε πολύ φως να φωτίσουμε ολάκερο τον πλανήτη!\n« Ο ΧΡΟΝΙΟΣ ΠΟΝΟΣ ΚΑΙ Η ΑΝΤΙΜΕΤΩΠΙΣΗ ΤΟΥ\nΔιαδραστικό ταξίδι στο 2050 »


4ος Ραδιομαραθώνιος από τον Ρυθμό 94.9 – marketingweek.gr\n4ος Ραδιομαραθώνιος από τον Ρυθμό 94.9\nΓια τη στήριξη του Make-Α-Wish\nO 4ος Ραδιομαραθώνιος του Ρυθμού 94.9 ολοκληρώθηκε μετά από 153 ώρες ασταμάτητης ραδιοφωνικής εκπομπής. Από τη Δευτέρα 14 Δεκεμβρίου στις 7.00 το πρωί μέχρι τις 4.00 το μεσημέρι της 20ης Δεκεμβρίου, οι ακροατές «πήραν στα χέρια τους» την playlist του σταθμού για 4η συνεχόμενη χρονιά. Οι Δημήτρης Ουγγαρέζος, Ιωάννα Λαΐου και Σταμάτης Din Dan Done έζησαν κυριολεκτικά μέσα στο στούντιο του Ρυθμού 94.9 για σχεδόν μία ολόκληρη εβδομάδα. Ειδικά για φέτος, τοποθετήθηκαν κάμερες στο στούντιο και δημιουργήθηκε ο ιστότοπος\nwww.radiomarathon.gr ώστε να μπορεί να βλέπει ζωντανά όποιος θέλει τους «Mappes». Ο Ραδιομαραθώνιος 2020 πραγματοποιήθηκε για τη στήριξη του Make-Α-Wish (Κάνε Μια Ευχή Ελλάδος), συγκεντρώνοντας 49.100 ευρώ.\nTopics: CSR , Ραδιόφωνο


Οδηγός επιβίωσης τον Σεπτέμβριο | IQbeaute\nΑν έπρεπε να χαρακτηρίσουμε τους μήνες του χρόνου με μία λέξη και λέγαμε, για παράδειγμα, ότι ο Αύγουστος είναι ο χαλαρωτικός ή ο Δεκέμβριος ο γιορτινός, τον Σεπτέμβριο θα τον λέγαμε αγχωτικό, και δικαίως. Είναι ο μήνας που μας προκαλεί το μεγαλύτερο στρες. Δεν είναι τυχαίο που οι Αγγλοσάξονες τον αποκαλούν συχνά και «Stresstember»…\nΤο γιατί ο Σεπτέμβριος προκαλεί στρες δεν χρειάζεται ιδιαίτερη ανάλυση: μετά τις διακοπές πρέπει να μπούμε σε πρόγραμμα και να προσαρμοστούμε σε αυτό, πράγμα που μας δυσκολεύει και μας αγχώνει. Χρειάζεται να συνδυάσουμε υποχρεώσεις και να τις φέρουμε όλες σε πέρας στη διάρκεια του χειμώνα που έρχεται. Η πρόκληση γίνεται ακόμα μεγαλύτερη για τις οικογένειες με παιδιά και κυρίως για τις μαμάδες, που καλούνται μέσα σε λίγες μέρες να βάλουν τάξη στο πρόγραμμα τριών, τεσσάρων, πέντε ή και πολλών περισσότερων ανθρώπων για όλο τον υπόλοιπο χρόνο. Τα Γαλλικά της Μαίρης να μη συμπίπτουν με το καράτε του Παύλου. Το κολύμπι της Νεφέλης να αφήνει χρόνο και για τα ιδιαίτερα των Αγγλικών. Ο παππούς να μπορεί τις Πέμπτες να «πετάει» την Αναστασία στο μπαλέτο και ο μπαμπάς να σχολάει εγκαίρως ώστε να την παίρνει και να πηγαίνουν σπίτι την ώρα που θα γυρίζει και ο Ορφέας από τα Γερμανικά. Και όλα αυτά βέβαια μέσα σε ένα σφιχτό πλέον budget, αφού, παρότι τα παιδιά είναι παντού και πάντα η προτεραιότητα, πρέπει να λαμβάνουμε υπόψη και το παραμικρό έξοδο. Και τα έξοδα τον Σεπτέμβριο είναι πολλά: γραφική ύλη, βιβλία, τετράδια, εγγραφές, δίδακτρα, ρούχα, παπούτσια…\nTα τελευταία χρόνια οι περισσότεροι παραπονιόμαστε ότι και μετά το τέλος του Σεπτεμβρίου και αφού όλα έχουν μπει σε σειρά, συνεχίζουμε να νιώθουμε άγχος. Θα βοηθούσε αν ακολουθούσαμε μερικές συμβουλές αντιμετώπισης του στρες που προκαλούν οι πολλαπλές υποχρεώσεις. Έτσι:\n*Μένουμε θετικοί. Η αλήθεια είναι ότι έχουμε να κανονίσουμε και να κάνουμε πολλά. Αν πούμε ότι δεν μπορούμε να τα βγάλουμε πέρα, δεν θα κερδίσουμε τίποτα. Το πιθανότερο είναι όντως να μην τα καταφέρουμε και να κατηγορήσουμε τον εαυτό μας για την ανεπάρκειά μας. Ας προσπαθήσουμε με ειλικρίνεια, υπομονή και επιμονή. Αν δεν τα καταφέρουμε, θα φταίει ο όγκος των υποχρεώσεων και όχι εμείς οι ίδιοι.\n*Η δύναμη του «όχι». Αν τα αναλάβουμε όλα, κατά πάσα πιθανότητα δεν θα αντεπεξέλθουμε. Χρειάζεται να μάθουμε να λέμε «όχι» μερικές φορές. Ίσως το καράτε του Παύλου ή το κολύμπι της Νεφέλης, που μας πιέζουν χρονικά ή/και οικονομικά να είναι σκόπιμο να γίνουν μετά τα Χριστούγεννα ή του χρόνου. Μπορεί να φαίνεται δύσκολο, αλλά βάζοντας προτεραιότητες και όρια θα νιώσουμε λιγότερο αγχωμένοι.\n*Ο υποστηρικτικός μας κύκλος. Δεν μπορούμε να τα βγάλουμε πέρα χωρίς αυτούς τους ανθρώπους, γι’ αυτό και πρέπει να ζητάμε τη βοήθειά τους όποτε τη χρειαζόμαστε, προσέχοντας βέβαια να μην υπερβάλουμε εκμεταλλευόμενοι την καλή τους πρόθεση και διάθεση για συμπαράσταση. Επιπλέον, καλό είναι να αναγνωρίζουμε ποιοι είναι οι άνθρωποι που αποτελούν αυτόν τον κύκλο για εμάς, να εστιάζουμε στη σχέση μας μαζί τους και να περνάμε ποιοτικό κοινό χρόνο αντί να «σκορπιζόμαστε» γύρω γύρω, χάνοντας χρόνο σε περιστασιακές και ασήμαντες γνωριμίες.\n*Συγκεντρωνόμαστε σε ένα πράγμα τη φορά. Όταν προσπαθούμε να κάνουμε πολλά πράγματα ταυτόχρονα, καταλήγουμε να μην κάνουμε τίποτα καλά. Ας σκεφτούμε τη στιγμή που μιλάμε στο κινητό και ο συνομιλητής μάς θέτει μία δύσκολη ερώτηση: συνήθως σταματάμε ό,τι κάνουμε για να απαντήσουμε. Έτσι πρέπει να κάνουμε και με τις εκκρεμότητες ή τα όσα θα χρειάζεται να φέρουμε σε πέρας, να τα βάλουμε σε σειρά προτεραιότητας και να μην πνιγόμαστε προσπαθώντας να τα κάνουμε όλα ταυτόχρονα.\n*Το κομματιάζουμε. Όταν ένα πρόβλημα είναι δύσκολο να επιλυθεί ή έχει πολλά σκέλη, χωρίζουμε το πρόβλημα σε κομμάτια και συγκεντρωνόμαστε σε ένα κάθε φορά ώστε να μη νιώθουμε «πνιγμένοι» και υπερβολικά πιεσμένοι.\n*Δεν αναβάλλουμε. Όταν κάτι μας φαίνεται δύσκολο και περίπλοκο, τείνουμε να το αναβάλλουμε και για να μη νιώθουμε ότι τεμπελιάζουμε γεμίζουμε τον χρόνο μας με άλλα μικρά ζητήματα που προσπαθούμε εν τω μεταξύ να λύσουμε. Όμως οι ειδικοί λένε ότι συνήθως ολοκληρώνουμε ό,τι αρχίζουμε πρώτο, οπότε τα πιο δύσκολα και περίπλοκα ζητήματα είναι σκόπιμο να τα προτάσσουμε.\n*Κοιτάμε την ώρα. Οι έρευνες δείχνουν ότι όταν έχουμε τον νου μας στην ώρα και τσεκάρουμε συχνά το ρολόι μας είναι πιο πιθανό να φέρουμε σε πέρας τα όσα έχουμε να κάνουμε. Για παράδειγμα, μπορούμε να πούμε ότι θα αφιερώσουμε μέχρι 15 λεπτά στο να γράψουμε ένα e–mail και να βάλουμε το χρονόμετρο, «αναγκάζοντάς» μας έτσι να περιοριστούμε σε αυτόν τον χρόνο. Αντίθετα, όμως, όταν έχουμε πιο δημιουργικά πράγματα να κάνουμε, χρειαζόμαστε περισσότερο χρόνο και σίγουρα δεν μας βοηθάει το άγχος του ρολογιού.\nΕπιστημονική επιμέλεια: Δρ. Ναταλία Κουτρούλη, MSc, ψυχολόγος Υγείας, με εκπαίδευση στη Γνωσιακή Ψυχοθεραπεία και τη Συμβουλευτική, διευθύντρια στο Κέντρο Εφαρμοσμένης Ψυχοθεραπείας και Συμβουλευτικής.


Παγκόσμια Εβδομάδα Μητρικού Θηλασμού. - Trikala Focus\nΚάθε χρόνο από 1 έως 7 Αυγούστου γιορτάζεται η Παγκόσμια Εβδομάδα Μητρικού θηλασμού που στόχο έχει να ενθαρρύνει και να ενημερώσει για τα οφέλη του θηλασμού τόσο για τα μωρά όσο και για τις μητέρες. Στην εκστρατεία αυτή της ενημερωτικής δράσης, πρωταγωνιστικό ρόλο έχουν ο Παγκόσμιος Οργανισμός Υγείας, η UNICEF και άλλοι οργανισμοί που προάγουν το μητρικό θηλασμό.Μάλιστα συστήνεται ο θηλασμός από τη γέννηση μέχρι και τον 6ο μήνα της ζωής του μωρού καθώς τα θρεπτικά συστατικά του μητρικού γάλακτος είναι πολύτιμα και ιδιαίτερα ευεργετικά για την ανάπτυξη και την υγεία του. Το μητρικό γάλα, πλούσιο σε αντισώματα και με εξαιρετικά οφέλη,μειώνει τον κίνδυνο λοιμώξεων του αναπνευστικού συστήματος των βρεφών, κρυολογήματος και ιώσεων ενώ έχει αποδειχθεί ότι μειώνει σημαντικά τα ποσοστά του συνδρόμου αιφνίδιου θανάτου στα βρέφη!\nΕπίσης έρευνες έχουν δείξει ότι μωρά που έχουν θηλάσει εμφανίζουν χαμηλότερα ποσοστά παχυσαρκίας σε σχέση με εκείνα που δεν έχουν θηλάσει. Όσον αφορά τη μητέρα, ωφελείται και εκείνη σημαντικά από το θηλασμό, καθώς όχι μόνο συμβάλλει στην πιο εύκολη απώλεια βάρους από το σώμα της μετά τη γέννα αλλά βοηθά και τη μήτρα να επανέλθει στο αρχικό της μέγεθος ευκολότερα και πιο γρήγορα. Τέλος, με το μητρικό θηλασμό το δέσιμο μητέρας-βρέφους γίνεται πιο έντονο, μειώνοντας έτσι τις πιθανότητες εμφάνισης επιλόχειας κατάθλιψης.\nΟι ευεργετικές ιδιότητες του χαμομηλιού στον οργανισμό μας.


Γιοβάνοβιτς: «Χάσαμε ένα ημίχρονο» (Video) - Onsports.gr\nOnsports Team\t31 Οκτωβρίου 2021, 19:34\nΓιοβάνοβιτς: «Χάσαμε ένα ημίχρονο» (Video)\nΠαναθηναϊκός-ΟΦΗ: Στα 45… πεταμένα λεπτά της ομάδας του, εντοπίζει το βασικότερο πρόβλημα της εντός έδρας γκέλας ο Ιβάν Γιοβάνοβιτς.\nΝέα απώλεια για τον Παναθηναϊκό που δε νίκησε στην έδρα του τον ΟΦΗ και σαφώς έκανε πισωγύρισμα τουλάχιστον αναφορικά με την εικόνα του στη Λεωφόρο. Ο Ιβάν Γιοβάνοβιτς αναφέρθηκε στην κακή προσέγγιση του ματς στο πρώτο μέρος, που στοίχισε στην ομάδα του.\n«Χάσαμε ένα ημίχρονο, το πρώτο ήταν απ’ τα πιο άσχημα παιχνίδια που κάναμε. Ο ΟΦΗ ήταν πιο πιεστικός, είχε έλεγχο στη μεσαία γραμμή, δεν μπορούσαμε να ελέγξουμε το ματς. Στο πρώτο 45λεπτο ουσιαστικά ποτέ δεν ήμασταν μέσα στο ματς. Κάποιες σποραδικές επιθέσεις αλλά αυτό δεν ήταν κάτι συνηθισμένο για μας.\nΣτο δεύτερο με κάποιες αλλαγές προσπαθήσαμε να ελέγξουμε το ματς, να βάλουμε πίεση, αλλά όχι στο βαθμό για να πούμε άδικα έληξε το ματς ισόπαλο. Μπορούσαμε περισσότερα πράγματα, χάσαμε ένα ημίχρονο.\nΜεσοεπιθετικά ήταν το πρόβλημα, σαφώς. Αναφορικά με την πίεση στον αντίπαλο και πώς μπορούμε να κυκλοφορήσουμε την μπάλα, είχαμε θέματα στο πρώτο μέρος και ήταν ο σοβαρός λόγος που δεν μπορούσαμε να αναπτυχθούμε στον αγωνιστικό χώρο».\n12 λεπτά πριν Κοινωνικός Τουρισμός 2022: Ποιοι δικαιούνται δωρεάν διακοπές- Η διαδικασία\n44 λεπτά πριν Winning Time: Όταν το ΝΒΑ ξεκίνησε να είναι μαγεία


Ούτε μιά τρίχα από τα ΧΧΧτου δεν αξίζετε, ΑΠΑΤΕΩΝΕΣ… – Real Politics\nΤην υπόθεση αναλαμβάνει ένας νέος τότε αξιωματικός.\nΕπιλέγει να εγκατασταθεί, κρυφά από τους δημοσιογράφους, στο σπίτι της οικογένειας, για να είναι παρών σε όλες τις επαφές των απαγωγέων με τους γονείς. Περνούν αρκετές μέρες και, ύστερα από αγωνιώδεις διαπραγματεύσεις, οι απαγωγείς παραδίδουν το παιδί και οι γονείς καταβάλλουν τα λύτρα. 40 εκατ. δραχμές. Ο αξιωματικός εξακολουθεί, όμως, να μένει μυστικά στο σπίτι της οικογένειας. Θέλει να αντλήσει από το παιδί όσες περισσότερες πληροφορίες γινόταν. Ο 11χρονος δεν μπορούσε να πει πολλά γιατί του είχαν συνεχώς δεμένα τα μάτια. Θυμόταν, όμως, μία λεπτομέρεια. Οτι το σπίτι που τον οδήγησαν είχε 11 σκαλοπάτια και το έδαφος της αυλής ήταν μάλλον χωμάτινο. Ο μικρός είπε επίσης ότι μεσολάβησε περίπου μισή ώρα με το αυτοκίνητο των απαγωγέων, μέχρι τη στιγμή που τον απελευθέρωσαν από το σπίτι που τον κρατούσαν.\nΟ νεαρός αξιωματικός βάζει στοίχημα με τον εαυτό του να βρει τους απαγωγείς. Υπολογίζει και σχεδιάζει στον χάρτη της Ανατολικής Αττικής μια ακτίνα μισής ώρας με το αυτοκίνητο από το σημείο της απελευθέρωσης. Στη συνέχεια, προσποιούμενος τον υποψήφιο ενοικιαστή, αρχίζει γειτονιά προς γειτονιά, να ερευνά σε έναν νοητό κύκλο μια τεράστια περιοχή, καταγράφοντας όλα τα σπίτια που είχαν 11 σκαλιά και χωμάτινο έδαφος. Υστερα από 70 μέρες λύνει τον γρίφο, καθώς ρωτώντας για ένα σπίτι που του φάνηκε ύποπτο, άκουσε κάποιον γείτονα να λέει παρεμπιπτόντως ότι ιδιοκτήτης είναι μια κυρία που, «αν θυμάστε, είναι θεία του παιδιού που είχε απαχθεί πριν από δύο μήνες».\nΟ αξιωματικός δεν χρειάστηκε κάποιο άλλο στοιχείο. Υστερα από εξαντλητικές ανακρίσεις, οδηγεί τους δράστες (ένας εκ των οποίων ήταν συγγενής του παιδιού) στη Δικαιοσύνη και τα λύτρα επιστρέφονται.\nΟ ίδιος δεν μιλάει σχεδόν ποτέ για υποθέσεις που έχει εξιχνιάσει και, όταν το κάνει, λόγω της σπάνιας σεμνότητάς του, ουδέποτε τις παρουσιάζει ως επιτυχίες του.\nΕτσι αντιλαμβάνεται τη δουλειά του.\nΓια να συνειδητοποιήσει, ωστόσο, κανείς τι εστί Σταυρόπουλος, αρκεί να τονισθεί ότι η Ελλάδα είναι από τις ελάχιστες χώρες στον κόσμο όπου δεν υπάρχει καμία ανεξιχνίαστη απαγωγή.\nΣτις επιτυχίες του εξαιρετικού αυτού αξιωματικού, τα πολλά χρόνια που διετέλεσε επικεφαλής του τμήματος Δίωξης Ανθρωποκτονιών της ΕΛ.ΑΣ., εγγράφονται επίσης δεκάδες συλλήψεις γνωστών και αγνώστων κακοποιών, όπως του Αλκέτ Ριζάι, του Βασ. Παλαιοκώστα, των απαγωγέων του Παναγόπουλου και πιο πρόσφατα του Πακιστανού που είχε βιάσει και κακοποιήσει τη 16χρονη Μυρτώ στην Πάρο.\nΥΓ. Οφείλεται μια διευκρίνιση σε όσους βρήκαν τις παραπάνω γραμμές υπερβολικά θετικές για τον Σταυρόπουλο.\nΕτυχε να τον γνωρίσω τυχαία προ τριετίας σε μια εκδήλωση. Μιλήσαμε αρκετή ώρα και έφυγα πραγματικά αισιόδοξος για το γεγονός ότι η αστυνομία έχει τέτοιους ανθρώπους στις τάξεις της.\nΓια τον ίδιο ακριβώς λόγο, όμως, είμαι εξαιρετικά ανήσυχος από χθες που έμαθα ότι αποπέμπεται από την τόσο κρίσιμη θέση που κατείχε.\nΚαι πολύ περισσότερο, όταν η κυβέρνηση δεν έκρινε καν σκόπιμο να επικαλεστεί, έστω προσχηματικά, έναν λόγο για την αποπομπή του.\nΆδωνις για ΣΥΡΙΖΑ: «Απορώ πως ψήφισε ο λαός αυτούς τους Μ@ΛΑΚΕΣ» – VIDEO


Ηπατίτιδα Ε: Τι πρέπει να ξέρετε για τα συμπτώματα από το διατροφικό σκάνδαλο στην Αγγλία [vid] - Iatropedia\nΗπατίτιδα Ε: Τι πρέπει να ξέρετε για τα συμπτώματα από το διατροφικό σκάνδαλο στην Αγγλία [vid]\n24 Αυγούστου 2017 | 08:30\nΌπως έγινε γνωστό χθες από έρευνα του Οργανισμού Δημόσιας Υγείας της Αγγλίας (PHE), μια αλυσίδα καταστημάτων, την οποία ενδεικτικά ονόμασαν «Supermarket X» συνδέεται με την έξαρση της ηπατίτιδας Ε (HEV) στην χώρα και ιδιαίτερα με τα λουκάνικα δικής της επωνυμίας.\nΤο συγκεκριμένο στέλεχος της ηπατίτιδας Ε φέρουν μόνο προϊόντα χοιρινού κρέατος από την Ευρώπη και κυρίως από την Ολλανδία και τη Γερμανία, αλλά όχι από το Ηνωμένο Βασίλειο, σημειώνουν τα δημοσιεύματα.\nΣύμφωνα με τον PHE, τα περιστατικά μόλυνσης από την ηπατίτιδα Ε έχουν καταγράψει κατακόρυφη άνοδο από 368 το 2010, σε 1.243 το 2016. Τι είναι όμως ακριβώς η ηπατίτιδα Ε και τι πρέπει να προσέχετε;\nΗ ηπατίτιδα Ε προκαλείται από το αντίστοιχο στέλεχος του ιού της ηπατίτιδας, που μπορεί να μολύνει τόσο τα ζώα όσο και τους ανθρώπους. Η μόλυνση με ηπατίτιδα Ε μπορεί να προκαλέσει μια σειρά συμπτωμάτων και να οδηγήσει ακόμα και σε ηπατική ανεπάρκεια.\nΗ κατάσταση μπορεί να είναι θανατηφόρα, ειδικά σε έγκυες γυναίκες και σε ηλικιωμένους. Επίσης, προκαλεί επιπλοκές σε άτομα με κατασταλμένο ανοσοποιητικό σύστημα, προκαλώντας λοίμωξη που μπορεί να προκαλέσει χρόνια φλεγμονή του ήπατος.\nΔεν υπάρχει εμβόλιο για την ηπατίτιδα Ε. Ωστόσο, συνήθως η λοίμωξη είναι ήπια και βραχύβια και οι ασθενείς συνήθως δεν χρειάζονται καν κάποια ειδική θεραπεία.\nΗπατίτιδα Ε – Συμπτώματα\nΤα βασικά συμπτώματα της ηπατίτιδας Ε περιλαμβάνουν:\nΚιτρίνισμα του δέρματος και των ματιών\nΣκούρο χρώμα στα ούρα\nΓκριζωπό ή ωχρό χρώμα στα κόπρανα\nΑν εσείς ή κάποιος δικός σας εκδηλώσει αυτά τα συμπτώματα, επικοινωνήστε άμεσα με τον γιατρό σας για μια ολοκληρωμένη και υπεύθυνη διάγνωση.\nΤο Εθνικό Σύστημα της Αγγλίας (NHS) αναφέρει ότι ο αριθμός ασθενών με ηπατίτιδα Ε στην Ευρώπη έχει αυξηθεί τα τελευταία χρόνια και είναι πλέον η συνηθέστερη αιτία βραχυπρόθεσμης (οξείας) ηπατίτιδας στο Ηνωμένο Βασίλειο.\nΗπατίτιδα Ε: Πώς προκαλείται και πώς μπορεί να αποφευχθεί\nΗ ηπατίτιδα Ε συνδέεται κυρίως με την κατανάλωση ακατέργαστου ή βραστού χοιρινού κρέατος, ή παραπροϊόντων σφαγείων, αλλά και με το κρέας αγριόχοιρου, το κυνήγι και τα οστρακοειδή.\nΗ ηπατίτιδα Ε μπορεί να αποφευχθεί με το μαγείρεμα του κρέατος και των προϊόντων κρέατος, με την αποφυγή κατανάλωσης ωμού ή όχι επαρκώς ψημένου κρέατος και οστρακοειδών και με το πλύσιμο των χεριών πριν από την προετοιμασία και το σερβίρισμα των τροφίμων.\nΤο British Liver Trust αναφέρει ότι η άμεση μετάδοση της ασθένειας από τον έναν άνθρωπο στον άλλον είναι σπάνια.\nΣε γενικές γραμμές η ηπατίτιδα περιγράφει τη φλεγμονή του ήπατος. Μπορεί να προκληθεί από διάφορους λόγους, όπως ο ιός της ηπατίτιδας Α, ο ιός της ηπατίτιδας Β (ο οποίος εξαπλώνεται στο αίμα ή μέσω σεξουαλικής επαφής χωρίς προφυλάξεις), ο ιός της ηπατίτιδας C (που εξαπλώνεται στο αίμα) και της αλκοολικής ηπατίτιδας (από την υπερβολική κατανάλωση αλκοόλ για πολλά χρόνια).\nTags: ΗΠΑΤΙΤΙΔΑ, ΗΠΑΤΙΤΙΔΑ Ε, ΗΠΑΤΙΤΙΔΑ Ε ΑΙΤΙΑ, ΗΠΑΤΙΤΙΔΑ Ε ΣΥΜΠΤΩΜΑΤΑ